Mizgînî 


Marqos 


Banga Yûhennayê imadkar 


1 Ev destpêka Mizgîniya* Îsa Mesîhê Kurê" 
Xwedê ye. 2Di kitêba Îşaya pêxember* de weha 
hatiye nivîsîn: 

“Va ye, ez qasidê xwe li pêşiya te dişînim. 
Ewê riya te amade bike. 

2Dengek li çolê gazî dike: 
'Riya Xudan* amade bikin, 
Şiveriyên wî sererast bikin!"” 

4Û Yûhennayê* imadkar li çolê derket meydanê, 
mirov* hîn dikirin ku vegerin, da ku li gunehên 
wan bê bihûrtin û ew bên imadkirin*. # Hemû 
xelkê Cihûstanê* û tevahiya Orşelîmiyan* dihatin 
ba wî, gunehên xwe eşkere dikirin û bi destê wî 
di Çemê Urdunê de imad dibûn. f!Yûhenna cilekî 
ji pirça devê li xwe kiribû û li pişta wî jî qayîşeke 
çermîn hebû. Wî kulî û hingivê çolê dixwarin. 
'Îcar wî hîn dikir û digot: “Yê ku piştî min tê, ji 
min hêzdartir e û ez ne hêja me ku xwe bitewînim 
û dûlikê* çaroxa wî jî vekim. #Min hûn bi avê 
imad kirin, lê ewê we bi Ruhê* Pîroz imad bike.” 


Imadbûn û ceribandina Îsa Mesîh 


Îcar wan rojan Îsa* ji bajarê Nisreta Celîlê* hat 
û bi destê Yûhenna di Çemê Urdunê de imad bû. 

"Gava ku Îsa ji avê derket, di cih de dît ku ezman 
qelişî û Ruh* wek kevokekê li ser wî danî. 1Û 
dengek ji ezmanan hat: “Tu Kurê min ê delal î, ez 
ji te razî me. 

12Wê gavê Ruh berê Îsa da çolê, '%ew çil rojî li 
çolê ma û ji aliyê Îblîs* ve hat ceribandin. Ew bi 
heywanên çolê re ma û milyaketan jê re xizmet 
dikir. 


Îsa gazî çar masîgiran dike 


"Piştî girtina Yûhenna, Îsa hat Celîlê û dest bi 
belavkirina Mizgîniya” Xwedê kir û got: “Wext 
hat, Padîşahiya" Xwedê nêzîk bûye; ji gunehên 
xwe vegerin ıt û baweriya xwe bi Mizgîniyê bînin!” 

1!êGava ku Îsa di ber Gola Celîlê re diçû, Şimûn" 
û birayê wî Endrawis dîtin. Wan tor diavêtin golê, 
çimkî ew masîgir bûn. '”Îsa Ji wan re got: “Li pey 
min werin, ezê we bikim nêçîrvanên mirovan”. 
18Wan jî di cih de torên xwe hiştin û li pey wî çûn. 
'?Dema ku Îsa ji wê derê hinekî pêşve çû, kurên 
Zebedî, Aqûb û birayê wî Yûhenna* dîtin. Wan di 
qeyikê de torên xwe vediçinîn. “Wê gavê Îsa gazî 
wan kir, wan jî bavê xwe bi karkeran re di qeyikê 
de hişt û li pey wî çûn. 


Îsa ruhê nepak derdixe 


2ıÎcar ew gihîştin Kefernahûmê. Îsa roja* 
Şemiyê sererast ket kinîştê* û dest bi hînkirinê 
kir. 2Ew jî li ser hînkirina wî ecêbmayî man. Ji 
ber ku wî ne wek Şerîetzanan*, lê bi desthilatî* 

ew hîn dikirin. #?Wê gavê di kinîşta wan de 
mirovek hebû ku ruhê nepak ew girtibû. Wî bi 
qîrîn got: 24“Ya Îsayê Nisretî, tu ji me çi dixwazî? 
Ma tu hatî ku me helak bikî? Ez dizanim tu kî yî: 
Tu Pîrozê* Xwedê yî!” 2'Îsa dengê xwe lê hilda û 
got: “Deng neke û derkeve!” 2êRuhê nepak jî ew 
vehejand û bi dengekî bilind qîriya û jê derket. 
2”Hemû heyirîn, ji hev pirsîn û gotin: “Ev çi kar 
e? Hînkirineke nû! Bi desthilatî* ew emir dide 
ruhên nepak û ew jî bi ya wî dikin.” 2?!Û nav û 
dengê Îsa di cih de li hawirdora Celîlê", li her 
cihî belav bû. 


Îsa gelek nexweşan qenc dike 


2Gava ku Îsa ji kinîştê* derket, bi Aqûb* û 
Yûhenna* re sererast çû mala Şimûn* û Endrawis. 
*Xesûya Şimûn bi tayêketî radiza. Hingê ji bo wê 
ji Îsa re gotin. !' Ew jî çû ba wê, bi destê wê girt û 
rakir. Tayê ew berda û jinikê ji wan re xizmet kir. 
Êvarê, piştî ku roj çû ava, xelkê hemû nexweş 
û yên cinoyî* anîn ba wî. “Hemû xelkê bajêr li 
ber derî civiyabû. “Îsa gelek kesên bi nexweşiyên 
cûr bi cûr qenc kirin, gelek cin jî derxistin û 
nedihişt ku cin gotinekê bêjin. Çimkî wan 
dizanibû ku ew kî ye. 


Îsa Mizgîniya Xwedê 
di Celîlê de belav dike 


%Bi berbangê re, serê sibê zû Îsa rabû û derket, 
çû cihekî bêpejin û li wir dua kir. *Şimûn û yên 

bi wî re, li Îsa geriyan *”û gava ku wan ew dît, jê 
re gotin: “Her kes li te digere.” “Wî ji wan re got: 
“Em herin cihêkî din, nav bajarên nêzîk, da ku 
ez li wan deran jî hîn bikim, çimkî ez ji bo vê 
yekê hatime.” #Îcar ew li hemû herêma Celîlê 
digeriya û di kinîştên* wan de hîn dikir û cin 
derdixistin. 


Îsa Mesîh kotiyekî qenc û paqij dike 


“Û kotiyek* hat, li ber Îsa çû ser çokan, lava 
kir û got: “Heke tu bixwazî, tu dikarî min paqij 
bikî.” “'Dilê Îsa pê şewitî, destê xwe dirêj kir, li 
wî da û got: “Ez dixwazim, paqij bibe!” Û di cih 
de kotîbûn jê çû û ew paqij bû. “Îsa bi hişkî 
emir li wî kir, zû ew ji ba xwe rêkir “û ji wî re 
got: “Hay ji xwe hebe û ji kesî re tiştekî nebêje. 
Lê here, xwe nîşanî kahîn* bide û çawa ku Mûsa 
emir kiriye, goriyê bide, da ji wan re bibe şahidî 
ku tu paqij bûyî.” “Lê zilam* derket, dest pê kir, 
bi eşkereyî peyivî û ev gotin belav kir, wusa ku 
Îsa êdî nikaribû bi eşkereyî biçe bajarekî, lê li 
derve, li cihên bêpejin dima. Û xelk ji her aliyî ve 
dihatin ba wî. 


Îsa felciyekî qenc dike 


2 Piştî çend rojan, dema ku Îsa vegeriya Kefer- 
nahûmê, hat bihîstin ku ew li mal e. 2Mirov di 
malê de wusa pir civiyabûn ku heta li ber derî jî 
cih nemabû. Îsa peyva* Padîşahiya Xwedê hînî 
wan dikir. ?!Îcar hin mirov hatin, felciyek ku ji 

aliyê çar kesan ve dihat hilgirtin anîn ba Îsa. 4Lê 
ji ber elaletê rê nedîtin ku nêzîkî wî bibin. Ji ber 
vê yekê wan banê xaniyê ku ew lê dima qul kir û 
mirovê felcî tevî nivînên wî daxistin jêr. 5Gava ku 
Îsa baweriya wan dît, wî ji yê felcî re got: “Lawo, 
li gunehên te hat bihûrtin*.” ê Hinek Şerîetzan* li 
wir rûniştibûn û di dilê xwe de digotin: ”“Ev 
mirov çima wusa dibêje? Çêran* dike! Ma ji 
Xwedê pê ve kî dikare li gunehan bibihûre?” 

t!Îsa jî di cih de bi ruhê xwe bi fikirên wan 
hesiya û got: “Hûn çima tiştên weha di dilê xwe 
de dibêjin? !Ma kîjan hêsanîtir e? Mirov ji yê 
felcî re bêje: 'Li gunehên te hat bihûrtin' an bêje: 
'Rabe, nivînên xwe hilîne û rêve here'? "Lê ji bo 
hûn bizanin ku desthilatiya* Kurê* Mirov heye 
ku li ser rûyê erdê li gunehan bibihûre...” !! ji yê 
felcî re got: “Ez ji te re dibêjim: Rabe, nivînên 
xwe hilîne û here mala xwe.” '?Zilam* jî rabû, di 
cih de nivînên xwe hilanîn û li pêş çavên her kesî 
derket û çû. Hemû jî heyirî man û ji Xwedê re 
şikir kirin û gotin: “Me tiştekî wusa tu caran 
nedîtiye!” 


Îsa gazî Lêwî dike 

'!?®Îsa cardin çû perê golê. Hemû elalet dihat ba 
wî û wî Jî ew hîn dikirin. “Çaxê ku Îsa derbas 
dibû, Lêwiyê* kurê Halfawo li cihê bacxanê 
rûniştî dît û jê re got: “Li pey min were.” Ew jî 
rabû û li pey Îsa çû. 5Gava ku Îsa li mala Lêwî li 
ser xwarinê bû, gelek bacgir û gunehkar tevî wî û 
.Şagirtên wî li ser sifrê rûdiniştin, çimkî yên li 

pey wî diçûn gelek bûn. 'ê Şerîetzanên* ku Fêrisî* 
bûn, dema ku Îsa bi bacgir* û gunehkaran re li 
ser sifrê dîtin, ji şagirtên wî pirsîn: “Çima ew bi 
bacgir û gunehkaran re xwarinê dixwe?” Çaxê 
Îsa ev bihîst, ji wan re got: “Ne yên saxlem, lê yên 
nexweş hewcedarê hekîm in. Ez nehatime gazî 
yên rast bikim, lê ez hatime gazî yên gunehkar 
bikim.” 


Pirsa li ser rojîgirtinê 

tèŞagirtên* Yûhenna û Fêrisî bi rojî bûn. Hinek 
hatin ba Îsa û jê pirsîn: “Çima şagirtên Yûhenna 
û yên Fêrisiyan rojiyê digirin, lê şagirtên te rojiyê 
nagirin?” '?Îsa ji wan re got: “Heta zava bi wan re 
be, ma dibe ku vexwendiyên dawetê rojiyê bigirin? 
Heta zava bi wan re be, ew nikarin rojiyê bigirin! 
29Lê rojên ku zava ji wan bê standin wê bên. Hingê 
wê rojê wê rojiyê bigirin. 

24“Tu kes bi perçê qumaşê nû cilê kevin pîne 
nake. Heke pîne bike, pînê nû ji cilê kevin 
diqetîne û cihê qetiyayî hê xerabtir dibe. 2Û tu 
kes şeraba nû naxe meşkên kevin. Heke bixinê, 
şeraba nû meşkan didirîne, hem şerab ziyan 
dibe, hem jî meşk. Na, şeraba nû dixin meşkên 
nû.” 


Pirsa roja Şemiyê 


2Îsa rojeke* Şemiyê di nav dexilan re dibihûrî. 
Çaxê şagirtên* wî rêve diçûn, dest pê kirin, 
simbilên genim çinîn. “Fêrisiyan* ji İsa re got: 

“Binihêre! Çima şagirtên te roja Şemiyê tiştên ku 
nabin dikin?” 25Îsa li wan vegerand û got: “Ma we 
nexwendiye ku Dawid” û yên pê re gava birçî bûn 
û hewcedariya wan hebû, çi kirin? 28Di dema 
Evyatarê Serokkahîn de ew ket Mala* Xwedê û 
nanê* pêşberiyê xwar, ku xwarina wî nanî ji bilî 
kahînan* ji kesî re nedibû. Bi ser de jî, Dawid 
nan da yên bi xwe re.” ?”Hingê Îsa ji wan re got: 
“Roja Şemiyê ji bo mirovan hat danîn, ne ku 
mirov ji bo roja Şemiyê! 28Bi vî awayî Kurê* 
Mirov Xudanê roja* Şemiyê ye jî.” 


GQenckirina mirovekî desthişkbûyî 


Ö îcar Îsa dîsa ket kinîştê*. Li wê derê mirovek 
hebû ku destê wî hişk bûbû. 2Û hinek ji wan ji 
bo sûcdarkirina Îsa li sedeman digeriyan. Hingê 
çavê wan li wî bû, ka ewê roja* Şemiyê wî qenc 
bike an na? '?Îsa ji mirovê desthişkbûyî re got: 
“Ka rabe li pêş hemûyan raweste!” “Piştre ji wan 
re got: “Ma di roja Şemiyê de qencîkirin an ku 
xerabîkirin dibe? Xilaskirina canekî an ku 
kuştin rast e?” Lê wan devê xwe girt. #Îsa bi hêrs 
li wan ên ku li hawirdora wî bûn nihêrt, bi 
serhişkiya wan xemgîn bû û ji zilam* re got: 
“Destê xwe dirêj bike.” Wî jî dirêj kir û destê wî 
sipîsax bû. !Fêrisî derketin derve û di cih de bi 
alîgirên Hêrodês re şêwirîn, ka ewê çawa Îsa 
bidin kuştin. 

Civata li perê golê 


'Îsa bi şagirtên xwe re xwe da perê golê. Ji 
Celîlê* elaleteke mezin li pey wî hat. !Gava ku 
wan kirinên wî bihîstin, ji Cihûstanê”, ji Orşelîmê”, 
ji Îdûmeyê* û ji aliyê Urdunê, ji herêma Sûr* û 
Saydayê gelek mirov hatin ba wî. *Hingê Îsa ji 
şagirtên xwe re got ku ji wî re qeyikekê amade 
bikin, da ku di nav elaletê de neyê dehfandin. 
Çimkî wî gelek kes qenc kiribûn, wusa ku yên 
êşên wan hebûn, ji bo ku destê xwe li wî bidin bi 
ser wî de dizêriyan. '!'Dema ku ruhên nepak ew 
didîtin, li ber wî deverû xwe diavêtin erdê, diqî- 
riyan û digotin: “Tu Kurê* Xwedê yî!” !2Lê Îsa li 
wan hişk emir dikir, da ji kesî re nebêjin ku ew 
kî ye. 


Hilbijartina her diwanzdeh şagirtan 


'®Îsa hilkişiya çiyê û kesên ku wî dixwestin gazî 
ba xwe kirin. Ew jî hatin ba wî. '“Wî diwanzdeh 
kes hilbijartin ku bi wî re bimînin û wan bişîne 
ku Mizgîniyê* belav bikin %û wî desthilatî* da 
wan ku cinan derxin. '* Diwanzdeh kesên hil- 
bijartî ev in: Şimûn -- ku navê wî kir Petrûs* -- 
'? Aqûbê* Zebedî û birayê wî Yûhenna* -- wî navê 
Boanerces li wan kir, ku tê mana “Kurên Gurîna 
Ezmên” -- '!!Endrawis, Fîlîpo, Bertolomeyo, Metta, 
Tûma, Aqûbê kurê Halfawo, Tedayo, Şimûnê 
welatparêz '?û Cihûdayê* Îsxeryotî yê ku Îsa da 
dest. 

Îsa cinan derdixe 


2Piştre Îsa çû malekê. Dîsa ewqas elalet 
civiyabû, wusa ku nikaribûn xwarinê jî bixwin. 
21Dema mirovên wî ev yek bihîstin, derketin ku 
wî bigirin, çimkî wan digot: “Wî hişê xwe winda 
kiriye!” 2Û Şerîetzanên* ku ji Orşelîmê* daketi- 
bûn, digotin: “Belzebûl* bi wî re ye. Ew bi destê 
mîrê cinan, cinan derdixe!” #Îsa jî ew gazî ba 
xwe kirin û bi meselan ji wan re got: “Îblîs* çawa 
dikare Îblîs derxe? “Heke di nav padîşahiyekê 
de dubendî hebe, ew nikare li ser lingan bimîne. 
25 Mala ku bêyekîtî be jî li ser lingan namîne. 
26Heke Îblîs li hember xwe rabe û bi xwe re 
bikeve dubendiyê, nikare li ser lingan bimîne û 
êdî dawiya wî hatiye. ?Lê belê tu kes nikare 
bikeve mala mêrxasekî û talan bike. Divê pêşî wî 
mêrxasî girêde û piştre mala wî talan bike. 

28“Bi rastî ez ji we re dibêjim, hemû guneh û 
çêrên* kurên mirovan wê li wan bên bihûrtin, 
23lê belê her kesê ku çêrî Ruhê* Pîroz bike, tu 
caran lê nayê bihûrtin; ew kes bi gunehê herheyî 
sûcdar e.” *'Îsa weha peyivî, çimkî wan digot: 
“Ruhê nepak bi wî re heye.” 


Dê û birayên Îsa 
3'Dê û birayên Îsa hatin, li derve rawestan, yek 
şandin pey wî û gazî wî kirin. #Elalet li dora wî 
rûdinişt, îcar jê re gotin: “Va ye, diya te û birayên 
te li derve ne, li te digerin.” “Îsa li wan vegerand 
û got: “Diya min û birayên min kî ne?” “Hingê li 

kesên li dora xwe rûniştî nihêrt û got: “Va ne, 
diya min û birayên min! “Her kesê ku daxwaza 
Xwedê bîne cih, birayê min, xwişka min û diya 
min ew e.” 


Mesela erdê qenc û neqenc 


Ã îsa dîsa li perê golê dest bi hînkirinê kir. 
Elaleteke wusa mezin li dora wî civiya ku ew li 
qeyika li ser golê siwar bû û rûnişt. Hemû elalet 
li perê golê bû 2û wî gelek tişt bi meselan hînî 
wan dikir. Di hînkirina xwe de digot: !“Guhdarî 
bikin! Cotkar derket ku tov biçîne. “Çaxê wî tovê 
xwe direşand, hinek jê ket devê rê, teyr hatin û 
ew xwarin. 5Û hinek ket ser erdê kevirî û ji ber 
ku li wê derê zêde ax tunebû. ew zû şîn bû. 
f§Gava roj derket, ew Kizirî; ji ber ku rayê wî 
tunebû, hişk bû. 7Û hinekî din ket nav stiriyan, 
stirî mezin bûn û ew fetisandin û wî ber neda. !Û 
hinek jî ket ser erdekî qenc û şîn bû, mezin bû û 
ber da, hinekan sî, hinekan şêst, hinekan sed 
qat ber dan.” 

sÛ Îsa ji wan re got: “Yê ku guhên wî ji bo 
bihîstinê hene, bila bibihîze.” 


Armanca meselan 


'! Gava Îsa bi tenê ma, diwanzdehan û kesên 
ku li hawirdora wî bûn li ser meselan jê pirsîn. 
11Wî li wan vegerand û got: “Heçî hûn in, sirên* 
Padîşahiya* Xwedê ji we re hatine dayîn, lê ji bo 
wan ên ku li derve ne, her tişt bi meselan tê 

gotin, '?da ku: 
“Çiqas bibînin jî tênegihîjin; 
Çiqas bibihîzin jî fêm nekin; 
Nebe ku vegerin û li wan bê bihûrtin*.'” 


Şirovekirina mesela erdê qenc û neqenc 


'?Îsa ji wan re got: “Ma hûn vê meselê fêm 
nakin? Naxwe hûnê çawa hemû meselan fêm 
bikin? !'"Cotkar peyvê* diçîne..'5 Cihê ku peyv lê 
hatiye çandin, yên li devê rê ew in ku dibihîzin, 
lê di cih de Îblîs* tê û peyvê ji dilê wan dertîne. 
!êYên li ser erdê kevirî jî ew in ku gava peyvê 
dibihîzin, di cih de bi şahî wê qebûl dikin, "lê ji 
ber ku rayê wan tune, ew tenê demeke kurt 
dimînin. Dema ku ji bo peyvê cefa û tengahiyê 
dikişînin, zû ji rê derdikevin. '®Û heçî yên di nav 
stiriyan de hatine çandin ew in ku peyvê 
dibihîzin, ''lê xema vê dinyayê û xapandina 
dewlemendiyê û xwestina tiştên din dikevin navê 
û peyvê difetisînin û peyv bêber dimîne. 2'Û yên 
di erdê qenc de hatine çandin ew in ku peyvê 
dibihîzin, qebûl dikin. Hinek sî, hinek şêst û 
hinek jî sed qatî ber didin.” 


Ronahiya çirayê 


21Û Îsa ji wan re got: “Gava çirayê tînin hindur, 
ma ji bo ku bixin bin melkebê an jî bin nivînan 
. tînin? Ma ne ji bo danîna ser pêçirayê* ye? 2Tu 
tişt veşartî tune ku neyê eşkerekirin, ne jî tiştekî 
nixumandî ku nekeve ber ronahiyê. Yê ku 


108 


Marqos 4 





guhên wî ji bo bihîstinê hene, bila bibihîze.” ?'Îsa 
ji wan re got: “Bala xwe bidin tiştên ku hûn 
dibihîzin. Hûn bi kîjan pîvanê bipîvin, bi wê 
pîvanê wê ji we re bê pîvandin û bi ser de jî wê 
bê zêdekirin. #Çimkî bi kê re hebe, wê bêtir ji wî 
re bê dayîn û bi kê re tunebe, tiştê ku pê re heye 
jî, wê jê bê standin.” 


Padîşahiya Xwedê 


2Û Îsa got: “Padîşahiya Xwedê dimîne vê yekê: 
Zilamek li erdê tov diçîne. ?Bi şev radize, bi roj 
radibe, tov şîn dibe û mezin dibe û mirov nizane 
ku ev çawa dibe. 2Erd ji ber xwe ber dide; pêşî 
zîl dide, piştre diseride, piştre jî liba gihîştî di 
simbil de dide. 2Gava ku ber digihîje, mirov êdî 
dasê diavêjê, çimkî dema dirûna wî hatiye.” 


Mesela liba xerdelê 


*Îsa got: “Gelo em dikarin Padîşahiya Xwedê 
bişibînin çi? An jî em wê bi kîjan meselê bêjin? 
31Ew dimîne liba xerdelê. Gava tê çandin, ji 
hemû tovên li ser erdê biçûktir e. *?Lê gava 
digihîje, ji hemû pincaran meztir dibe û çiqilên 
mezin dide, wusa ku teyrikên ezmanan dikarin 
di bin siya wê de bi cih bibin.” Bi gelek meselên 
bi vî awayî li gor ku ew têdigihîştin, wî peyv* ji 
wan re digot. “Bê mesele ji wan re tiştek 
nedigot, lê gava ew bi tenê bûn, ji şagirtên xwe re 
her tişt vedikir. 

Îsa bagerê radiwestîne 


38Wê rojê, gava ku bû êvar, Îsa ji şagirtên xwe 
re got: “Em derbasî wî aliyê golê bibin.” *Ew ji 
elaletê veqetiyan. Şagirt ketin qeyika ku Îsa tê de 
bû û wan ew bi xwe re bir. Qeyikên din jî bi wî re 
bûn. #Îcar bagereke mezin rabû, pêlan wusa li 
qeyikê dixist ku êdî ew bi avê tije dibû. #Lê Îsa 
di paşiya qeyikê de serê xwe danîbû ser 
balgehekê û radiza. Wan ew hişyar kir û gotin: 
“Mamoste*,. ma ne xema te ye ku em helak 
bibin?” Îsa rabû, dengê xwe li bayê hilda û emir 
li golê kir: “Raweste, bêdeng be!” Bager sekinî, 
bêpejiniyeke mezin çêbû. “Îsa ji şagirtên xwe re 
got: “Hûn çima ditirsin? Ma hê baweriya we 
tune?” “'Tirseke mezin ew girtin û ji hevdû re 
gotin: “Gelo ev kî ye ku hem ba, hem jî gol bi ya 
wî dikin?” 


Îsa yekî cinoyî qenc dike 


5 Ew derbasî aliyê din ê Gola Celîlê bûn û 
gihîştin herêma Girasîniyan. ?Gava ku Îsa ji 
qeyikê derket, wê gavê ji nav goristanê mirovek 
rastî wî hat ku bi ruhê nepak ketibû. !Ew di nav 
goran de dijiya û tu kesî nikaribû bi zincîran jî 
wî girêde; “çimkî gelek caran ew bi qeyd û 
zincîran girêdabûn, lê wî zincîr qetandibûn û 
qeyd şkandibûn. Tu kesî nikaribû ew zeft bikira. 
šHer gav, bi şev û roj di goristanan de, li serê 
çiyan diqîriya û xwe bi keviran birîndar dikir. 

8Gava wî Îsa ji dûr ve dît, bi bez hat, jê re çû 

ser çokan ?û bi dengekî bilind qîriya û got: “Ya 
Îsa, Kurê* Xwedayê bilind, ma te çi ji min e? Ji 
bo xatirê Xwedê, min nede ezabê!” !Çimkî Îsa 
gotibû: “Hey ruhê nepak, ji vî zilamî derkeve!” 
!Îsa jê pirsî: “Navê te çi ye?” Wî jî got: “Navê min 
Lejyon* e, çimkî em gelek in.” ''Wî pir ji Îsa lava 
kir ku ew wan neşîne derveyî wê herêmê. '!! Û li 
wir, li pala çiyê garaneke mezin a berazan diçêriya. 
'?Ruhên nepak ji Îsa lava kirin û gotin: “Me 
bişîne nav berazan ku em bikevin nav wan.” Wî 
jî destûr da wan, ruhên nepak jî derketin û ketin 
nava berazan. Wê garana ku nêzîkî du hezar 
beraz bû, xwe di kendêl de avêt golê û xeniqî. 
14Gavanên berazan reviyan û ev yek li bajêr û li 
gundan belav kirin. Û xelk jî derketin ku tiştên 
bûyî bibînin. '5 Û hatin ba Îsa, wan ew mirovê ku 
lejyoneke* cinan tê de bû, cil lêkirî, hişê wî li serê 
wî û ew rûniştî dîtin. Hingê ew tirsiyan. 'êYên ev 
yeka ku ji wî mirovê cinoyî* re hat kirin û tiştê 
ku hat serê berazan dîtin, ji xelkê re gotin. "Û 
wan ji Îsa lava kir ku ew ji herêma wan here. 
'ê8Gava Îsa ket qeyikê, ew mirovê ku cinoyî bû 
jê lava kir ku bi wî re here. !!Lê Îsa nehişt û jê re 
got: “Vegere mala xwe û Xudan"* ji bo te çi kir û 
çawa li te hat rehmê, ji maliyên xwe re bêje.” 
2Ew jî çû û eva ku Îsa ji bo wî kiribû li herêma 
Dêkapolîsê* belav kir û her kes ecêbmayî ma. 


Vejandina keçekê û qencbûna jinekê 


21 Gava Îsa dîsa bi qeyikê derbasî aliyê din bû, 
elaleteke mezin li dora wî civiya. Ew li perê golê 

disekinî. 2Yek ji serekên kinîştê* ku navê wî 
Yayîro bû, hat ba wî. Gava wî Îsa dît, xwe avêt 
ber lingên wî, #jê gelek lava kir û got: “Keçika 
min a biçûk li ber mirinê ye. Were û destên xwe 
deyne ser wê, ku qenc bibe û bijî.” “Îsa rabû bi 
wî re çû. 

Elaleteke mezin li pey wî diçû û der û dor lê 
teng dikir. #Û jinikek li wir hebû ku ji diwanz- 
:deh salan ve xwîn jê diçû. 2Ew çûbû ser gelek 
hekîman û hemû hebûna* xwe mezaxtibû, lê ew 
qenc nebûbû û bi ser de jî hê xerabtir bûbû. 
2 Jinikê tiştên ku li ser Îsa hatibûn gotin, 
bihîstibû. Di nav elaletê de ji paş ve hat û destê 
xwe li cilê wî da. 2êÇimkî wê di dilê xwe de digot: 
“Bi tenê ez destê xwe li cilê wî bidim, ezê qenc 
bibim.” 2?Û di cih de xwîna ku jê diçû çikiya û 
jinikê jî ji bedena xwe fêm kir ku ji êşa xwe qenc 
bû. #'Îsa hema pê hesiya ku hêzek* jê çû, di nav 
elaletê de zivirî û pirsî: “Kê destê xwe li cilên min 
da?” ! Şagirtên wî gotin: “Tu dibînî ku elaletê der 
û dor li te teng kiriye, hê jî tu dibêjî: “Kê destê 
xwe li min da?'” ??Lê Îsa çav li dora xwe digerand 
ku bibîne, kê ev kiriye. #Jinikê dizanibû ku çi bi 
wêِ hatiye kirin, bi tirs û lerz hat û xwe avêt ber 
lingên wî û hemû rastî got. “Îsa ji wê re got: 
“Keça min, baweriya te tu qenc kirî. Bi aştî* here 
û ji êşa xwe qenc bibe.” 

3Îsa hê dipeyivî", ji mala serekê kinîştê mirov 
hatin û gotin: “Keçika te mir. Tu çima hê 
Mamoste* diwestînî?” *Gava Îsa ev bihîst, wî ji 
serekê kinîştê re got: “Netirse, bi tenê bawer 
bike!” Wî nehişt ku ji bilî Petrûs, Aqûb û birayê 

wî Yûhenna kes li pey wî were. “Çaxê gihîştin 
mala serekê kinîştê, Îsa dît ku dikin qîjeqîj, 
digirîn û diqîrin. Gava ew ket hindur, ji wan re 
got: “Çima hûn dikin qîjîn û digirîn? Zarok 
nemiriye, lê di xew de ye.” “Îcar ew pê keniyan. 

Lê Îsa hemû derxistin derve, dê û bavê zarokê 
û her sê şagirtên xwe birin û ket cihê ku zarok lê 
bû. 4!Destê zarokê girt û jê re got: “Talîta qûm!” 
ku tê mana “Keçikê, ez ji te re dibêjim: Rabe!” 
4%Keçik di cih de rabû û geriya. Ew diwanzdeh 
salî bû. Îcar ew yekcar şaş man. “Îsa hişk li wan 
emir kir ku vê yekê ji kesî re nebêjin û ji wan re 
got ku xwarinê bidin keçikê. 


Îsa li Nisretê tê redkirin 


6 Îsa ji wir derket û çû bajarê xwe. Şagirtên wî 
jî li pey wî çûn. ?Çaxê bû roja Şemiyê, wî di kinîştê 
de dest bi hînkirinê kir û gelekên ku ew bihîstin, 
ecêbmayî man û gotin: “Vî mirovî ev tişt ji ku 
derê anîn? Ev çi şehrezayî ye ku jê re hatiye 
dayîn? Ev çi keramet in ku bi destê wî çêdibin? 
3Ma ev ne xerat e? Ma ev ne kurê Meryemê û 
birayê Aqûb, Yûsês, Cihûda û Şimûn e? Ma 
xwişkên wî ne li vir di nav me de ne?” Bi vî awayî 
ew ji wî xeyidîn. 

“Îsa jî ji wan re got: “Pêxemberek* ji bajarê xwe, 
di nav mirovên xwe de û ji mala xwe pê ve li 
cihên din ne bêrûmet e.” $Wî li wê derê nikaribû 
tu keramet bikira, bi tenê destê xwe danî ser 
çend nexweşan û ew qenc kirin. Îsa li bêbaweriya 
wan ecêbmayî ma. 

Şandina diwanzdeh şagirtan 


Îsa li gundên hawirdorê digeriya û hîn dikir. 
7Wî her diwanzdeh gazî ba xwe kirin û dest pê 
kir, ew cot bi cot şandin û li ser ruhên nepak 
desthilatî* da wan. !Li wan emir kir û got: “Ji bo 
rêwîtiyê ji bilî dar tu tiştî bi xwe re nebin: Ne 
nan, ne tûr û ne jî di kemberê de pere. !Çaroxên 
xwe bikin piyê xwe, lê du kirasan wernegirin. 
"Her li ku derê ku hûn ketin malekê, li wê malê 
bimînin heta ku hûn ji wî cihî derkevin. !'Ew 
cihên ku hûn qebûl nekirin û guhdariya gotina 
we jî nekirin, gava hûn ji wir çûn, toza lingên 
xwe biweşînin, da ku ev ji bo wan bibe şahidî.” . 

12Ew jî bi rê ketin û wan hîn kir ku mirov ji 
gunehên xwe vegerin. Wan gelek cin derdixistin 
û rûn li gelek nexweşan didan û ew qenc dikirin. 


Kuştina Yûhennayê imadkar 


1Û Hêrodês* padîşah ev yek bihîst, çimkî nav 
û dengê Îsa derketibû. Hinekan digot: “Ev 
Yûhennayê* imadkar e ku ji nav miriyan rabûye. 
Ji ber vê yekê keramet bi destê wî tên kirin.” 
'5Lê hinekan jî digot: “Ev Êlyas e.” Hinekên din jî 
digotin: “Ev pêxemberek* wek pêxemberên 
dema berê ye.” 'êLê gava Hêrodês ev yek bihîst, 
wî got: “Yûhennayê ku min serê wî Jêkiriye, Ji 
nav miriyan rabûye.” '”Çimkî Hêrodês Yûhenna 
dabû girtin, girêdabû û avêtibû zîndanê. Wî ev ji 
ber Hêrodiya jina Fîlîpoyê birayê xwe kir, çimkî 
wî ew ji xwe re anîbû. 'êJi ber ku Yûhenna jê re 

gotibû: “Nabe ku tu jinbiraya xwe bînî.” !!Kîna 
Hêrodiya ji Yûhenna hebû, dixwest ku wî bide 
kuştin, lê bi ser nediket, çimkî Hêrodês ji 
Yûhenna ditirsiya û ew diparast; ji ber ku 
dizanibû Yûhenna mirovekî rast û pîroz* e. Gava 
ku guhdariya gotina wî dikir, serê wî tevlihev 
dibû, lê dîsa jî bi şahî guhdariya wî dikir. 

2' Îcar fersendek derket. Hêrodês ji bo rojbûyîna 
xwe ziyafetek da malmezin, serdarên leşkerî û 
giregirên Celîlê. 2Gava keça Hêrodiyayê ket 
hindur, reqisî û ev yek bi Hêrodês û vexwen- 
diyên li ser sifrê rûniştî xweş hat. Hingê padîşah 
ji keçikê re got: “Tu ji min çi dixwazî bixwaze, 
ezê bidim te.” #Û wî jê re sond xwar û got: “Tu ji 
min çi bixwazî, ezê bidim te, heta nîvê 
padîşahiya xwe jî!” 2“Keçik derket û çû ji diya 
xwe pirsî: “Ez çi bixwazim?” Diya wê jî got: “Serê 
Yûhennayê imadkar!” #Keçik hema bi lez çû ba 
padîşah û daxwaza xwe jê re got: “Ez dixwazim 
ku tu niha serê Yûhennayê imadkar li ser 
sêniyekê bidî min.” 

26 Padîşah gelek xemgîn bû. Lê ji ber ku li pêşberî 
vexwendiyan sond xwaribû, nexwest soza ku 
daye wê, bişkêne. 2? Padîşah hema emir da celad 
ku here serê Yûhenna bîne. Celad jî çû zîndanê, 
serê wî jêkir 2û li ser sêniyekê anî û da keçikê. 
Wê jî ew bir û da diya xwe. ?Gava ku şagirtên* 
Yûhenna ev yek bihîstin, hatin laşê wî birin û di 
gorekê de veşartin. 

Îsa pênc hezar kesan têr dike 


*%Û şandî* vegeriyan ba Îsa, hemû tiştên ku 
kiribûn û hîn kiribûn ji wî re gotin. "Îsa ji wan 
re got: “Hûn bi serê xwe werin cihekî bêpejin û 
piçekî bîhna xwe vekin.” Ji ber ên ku diçûn û 
dihatin pir bûn, wan keys nedidît ku xwarinê jî 
bixwin. *Îcar ew bi serê xwe ketin qeyikekê û 
çûn cihekî bêpejin. “Lê gelek kesên ku çûna 
wan dîtin ew nas kirin. Ji hemû bajaran peya bi 
lez ketin rê û beriya wan gihîştin wir. #'Çaxê Îsa 
derket bejê, wî elaleteke mezin dît û dilê wî bi 
wan şewitî, çimkî mîna miyên bê şivan bûn. Dest 
pê kir, gelek tişt hînî wan kir. #Êdî ji ber.ku wext 
dereng bû, şagirtên* Îsa hatin û jê re gotin: “Ev 
der cihekî bêpejin e, wext jî dereng e. **Bihêle ku 
ew herin gund û gundikên der û dorê û ji xwe re 
tiştên xwarinê bikirin.” Îsa li wan vegerand û 
got: “Hûn xwarinê bidin wan!” Şagirtan got: “Ma 
em herin bi du sed zîvî* nên bikirin û bi wan 
bidin xwarin?” 

3Îsa ji wan re got: “Herin binihêrin, ka çend 
nanên we hene.” Gava ku wan nihêrt, gotin: 
“Pênc nan û du masî hene.” Wî emir da ku 
hemû kes kom bi kom li mêrgê rûnin. “Ew jî ji 
komên ku ji sed kesî û pêncî kesî pêk hatbûn li 
erdê rûniştin. 

“Îsa her pênc nan û herdu masî hildan, li 
ezmanan nihêrt, şikir kir, ew şkandin û da 
şagirtên xwe, da ew deynin ber elaletê. Û herdu 
masî jî li hemû elaletê leva kir. “Hemûyan xwar 
û têr bûn. 4Ji nan û masiyên ji ber wan mabûn 

diwanzdeh selik hildan. “Hejmara yên ku ji wî 
nanî xwarin pênc hezar mêr bû. 


Isa li ser avê rêve diçe 


4& Gava ku Îsa xelk verêdikir, wî zû şagirtên xwe 
li qeyikê siwar kirin û ew ji beriya xwe şandin 
aliyê din ê golê, Beytsaydayê. “*Piştî xatir ji wan 
xwest, ji bo ku dua bike, çû çiyê. “Dema ku bû 
êvar, qeyik di nava golê de bû û Îsa jî bi serê xwe 
li perê avê bû. 4Îsa dît ku şagirt di kişandina 
bêrikan de gelek zehmetê dikişînin, çimkî ba ji 
hember wan ve dihat. Nêzîkî berbanga sibehê, 
Îsa li ser golê rêve çû û nêzîkî wan bû. Wî xwest 
ku di ber wan re derbas bibe, lê çaxê wan dît 
ku Îsa li ser golê rêve diçe, wan got qey xeyaletekê 
dibînin û qîriyan. "Çimkî hemûyan jî ew dîtin û 
tirsiyan. Lê Îsa di cih de bi wan re peyivî û got: 
“Bi zirav bin! Ez im. Netirsin!” %'Piştre ew li ba 
wan, li qeyikê siwar bû û ba rawesta. Şagirt bi 
carekê şaş man, çimkî wan ew bûyera li ser nên 
fêm nekiribû; hişê wan giran bûbû. 


Îsa di Cênîsartê de nexweşan qenc dike 


58Gava ew derbasî aliyê din bûn, ketin bejê û 
hatin bajarê Cênîsartê û qeyik girêdan. “Ew ji 
qeyikê peya bûn û xelkê di cih de Îsa nas kir. 
š5Xelk bi lez li seranserê herêmê geriya, cihê ku 
Îsa lê bû hîn bûn û hemû nexweş bi nivînên wan 
ve anîn. **Her cihên ku Îsa diçûyê, bajar be, gund 
be û gundik be, nexweş li ser meydanan vedize- 

landin û ji bo ku bi tenê destê xwe li dawa cilên 
wî bidin, lava dikirin. Hemû yên ku destê xwe lê 
dixistin, ji nexweşiyên xwe qenc dibûn. 


Adetên bav û kalan 


7 Fêrisî û hinek Şerîetzanên ku ji Orşelîmê 
hatibûn, li dora Îsa civiyan. ?Û dîtin ku hinek ji 
şagirtên wî bi destên qirêjî xwarinê dixwin, yanî 
ne li gor adetê bi destên xwe vên şûştî. -- ?Fêrisî 
û hemû Cihû adetên bav û kalên xwe digirin, 
heta ku destên xwe baş neşon, xwarinê naxwin 
4û çaxê ji bazarê tên jî, heta ku avê bi xwe de 
nekin, naxwin. Gelek adetên din jî hene ku ji bav 
û kalan distînin û bi cih tînin: Wek şûştina tas, 
şerbik û firaxên sifir. -- !Îcar Fêrisî û Şerîet- 
zanan ji Îsa pirsîn: “Çima şagirtên te adetên bav 
û kalan nagirin, lê bi destê qirêjî xwarinê 
dixwin?” 85Wî li wan vegerand û got: “Îşaya ji bo 
we durûyan qenc pêxemberîtî kiriye! Wek ku 
hatiye nivîsîn: 

'Ev gel bi dev rûmetê* dide min, 
Lê dilê wan ji min dûr e. 
Bi pûçîtî diperizin* min, 
Çimkî hînkirina wan emirên mirov in.” 

“Hûn emirên Xwedê dihêlin û xwe bi adetên 
mirovî ve girêdidin.” !Û wî ji wan re got: “Hûn ji 
bo adetên xwe çi xweş jî emirên Xwedê didin 
aliyekî. "Çimkî Mûsa gotiye: 

“Qedirê dê û bavê xwe bigire; 
Yê ku tiştê xerab ji dê û bavê xwe re bêje 
Divê bê kuştin.” 

1Lê belê hûn dibêjin: 'Kî ku ji dê an jî ji bavê 
xwe re bêje: Ew alîkariya ku wê ji min bigihîşta 
te, diyarî ye' - yanî, ew ji Xwedê re hatiye dayîn - 
12êdî hûn nahêlin ew qet tiştekî ji dê û bavê xwe 
re bike! Bi vî awayî, bi adetên xwe yên ku hûn 
derbasî nifşên nû dikin, hûn peyva Xwedê 
radikin. Û hûn gelek tiştên bi vî awayî dikin.” 


Tiştên ku mirov dilewitînin 


“Îsa cardin elalet gazî ba xwe kir û ji wan re 
got: “Hûn hemû guhdariya min bikin û fêm 
bikin. “Tu tişt tune ku ji derve bikeve hindurê 
mirov û wî bilewitîne, lê ew tiştên ku ji hindurê 
mirov derdikevin, wî dilewitînin. 'êYê ku guhên 
wî ji bo bihîstinê hene, bila bibihîze.” !”Gava ji 
elaletê veqetiya û hat malê, şagirtên wî mana wê 
meselê pirsîn. Îsa li wan vegerand û got: “Ma 
hûn jî fêmkor in? Ma hûn fêm nakin her çi tiştê 
ku ji derve dikeve hindurê mirov, nikare wî 
biherimîne. ''Çimkî ew naçin dilê wî, lê diçin 
zikê wî û ji wir jî dertên derve.” Bi vî awayî Îsa 
hemû xwarin paqij nîşan dan. Û got: “Ew tiştên 
ku ji dilê mirov derdikevin, wî diherimînin. 2!'Ji 
ber ku ji dilê mirov fikirên xerab derdikevin: 
Fuhûş, dizî, kuştin, ??zîna, timayî, xerabî, hîlebazî, 
bêedebî, çavnebarî, çêr, quretî û bêaqilî. 
23Tevahiya van xerabiyan ji dil derdikevin û 
mirov diherimînin.” 

Baweriya jinika Kenanî 

24Îsa ji wê derê rabû çû hêla Sûrê. Çû malekê û 
nexwest ku kesek pê bizane, lê nikaribû veşartî 
bimîne. #Îcar jinikeke ku ruhê nepak bi keça wê 
ya biçûk ketibû, gava li ser Îsa bihîst, di cih de 
hat û xwe avêt ber lingên wî. Jinik Yewnanî* bû 
û bi esilê xwe ji Fînîkya Sûryayê bû. Wê ji Îsa 
lava kir ku cin ji keça wê derxe. ?'Îsa ji wê re got: 
“Bihêle ku pêşî zarok têr bibin, çimkî ne rast e 
ku mirov nanê zarokan bistîne û biavêje ber 
kûçikan.” 28Lê belê jinikê got: “Erê ya Xudan, lê 
kûçik jî ji hûrikên zarokan ên bin sifrê dixwin.” 
29Wî ji jinikê re got: “Ji ber vê gotina te, tu dikarî 
herî. Cin ji keçika te derketiye.” Jinik çû mala 
xwe, keçik di nav nivînan de raketî dît û cin jê 
derketibû. i 


Mirovekî ker û lal dipeyive 


3+ Hingê ji hêla Sûrê veqetiya, di nava Saydayê 
re derbas bû, di herêma Dêkapolîsê re hat Gola 
Celîlê. ??Mirovekî ker û lal anîn û jê lava kirin ku 
destê xwe deyne ser wî. *#Îsa zilam ji elaletê 
veqetand, tiliyên xwe xistin guhên wî, destê xwe 
tif da û li zimanê wî da. “Çavê xwe ber bi 
ezmanan ve rakir, axîn kişand û got: “Effata!” ku 
bi mana “Vebe!” ye. #Hingê guhên wî bihîstin, 
zimanê wî vebû û bi awayekî zelal dest bi 
peyivînê kir. *Îsa tembîh li wan kir ku ji kesî re 
nebêjin. Lê wî çiqas zêde tembîh li wan dikir, 
wan ewqas zêdetir bûyer belav dikir. Xelk gelek 

ecêbmayî mabû û digotin: “Wî hemû tişt qenc 
kir: Hem guhên keran vedike, hem jî lalan dide 
peyivandin.” 


Îsa çar hezar mirovan têr dike 


8 Di wan rojan de dîsa gava ku elaleteke 
mezin civiya û tiştekî wan tunebû ku bixwin, Îsa 
gazî şagirtên xwe kir û got: ?“Dilê min bi vê 
elaletê dişewite, çimkî ev sê roj e ku bi min re ne 
û tiştekî wan tune ku bixwin. ?Heke ez wan birçî 
bişînim malên wan, ewê di rê de dilbihûrî bibin 
û hin ji wan jî ji cihên dûr hatine.” “Şagirtên wî 

. lê vegerandin û gotin: “Li vê çolê mirov Ji ku derê 
dikare evqas kesî têr bike?” šÎsa ji wan pirsî: 
“Çend nanên we hene?” Wan got: “Heft.” sÎsa 
emir da elaletê ku li erdê rûnin. Wî heft nan 
hildan, şikir ji Xwedê re kir, ew şkandin û piştre 
dan şagirtên xwe ku deynin ber elaletê. Wan jî ew 
danîn ber wan. ? Û çend masiyên wan ên biçûk jî 
hebûn. Îsa ji bo wan jî şikir kir û got: “Van jî 
deynin ber elaletê.” #Wan xwar û têr bûn. Piştre 
wan heft selik ji pariyên bermayî berhev kirin. 
!sHejmara yên ku xwarin, nêzîkî çar hezar 
mirovan bû. Gava ku Îsa ew verêkirin, di cih de 
bi şagirtên xwe re ket qeyikê û çûn herêma 
Dalmanûtayê'*. 


Fêrisî li nîşanekê digerin 
ı1 Fêrisî hatin û bi Îsa re dest bi munaqeşê 


kirin. Ji bo ku wî biceribînin, jê xwestin ku ji 

ezmanan nîşanekê raberî wan bike. '?Îsa ji kûr 
ve axînek kişand û got: “Çima ev nifş li nîşanekê 
digere? Bi rastî ez ji we re dibêjim ku ji vî nifşî re 
nîşanek nayê dayîn.” '!!Wî ew hiştin, dîsa ket 
qeyikê û derbasî aliyê din ê golê bû. 


Hevîrtirşkê Fêrisiyan û Hêrodês 

"Îcar şagirtan ji bîr kiribûn ku bi xwe re nên 
bînin. Li ba wan, di qeyikê de ji nanekî pê ve 
tiştek tunebû. '#Îsa ew tembîh kirin û got: “Hay ji 
xwe hebin, xwe ji hevîrtirşkê Fêrisiyan û ji hevîr- 
tirşkê Hêrodês biparêzin.” 'êŞagirt di nav xwe de 
peyivîn û gotin: “Ji ber ku nanê me tune, weha 
dibêje.” !'”[İsa dizanibû ku ew çi dibêjin û wî ji 
wan re got: “Hûn çima di nav xwe de dipeyivin 
ku nanê we tune? Ma hûn tênagihîjin û fêm 
nakin? Ma hişê we giran bûye? 

18Çavên we hene, ma hûn nabînin? 
Guhên we hene, ma hûn nabihîzin? 

Ma nayê bîra we, !!?çaxê ku min pênc nan ji bo 
pênc hezar mirovan şkandin, ji pariyên nên we 
çend selikên tije berhev kirin?” Wan lê vegerand 
û gotin: “Diwanzdeh.” 2“Û gava min heft nan ji 
bo çar hezar kesan şkandin, we çend selikên tije 
` parî berhev kirin?” Wan got: “Heft.” 2!'Îsa ji wan 
re got: “Ma hûn hê jî fêm nakin?” 


Li Beytsaydayê qenckirina korekî 


2Û ew hatin Beytsaydayê. Hinekan mirovekî 
kor anî ba İsa û jê lava kirin ku destê xwe deyne 

ser. 22Wî jî bi destê mirovê kor girt û ew derxist 
derveyî gund. Çaxê çavên wî bi tifa xwe şil kirin 
û destên xwe danîn ser wî, pirsî: “Ma tu tiştekî 
dibînî?” 24Wî jî li jorê nihêrt û got: “Ez mirovan 
dibijêrim ku dimînin daran û rêve diçin.” 
25Cardin Îsa destên xwe danîn ser çavên wî, 
zilam bi baldarî nihêrt û çavên wî vebûn û her 
tişt bi zelalî dît. 2'Îsa jî ew şand mala wî û jê re 
got: “Nekeve nav gund.” 


Danezana Petrûs a li ser Îsa 


2'Îsa bi şagirtên xwe re çû gundên Qeyseriya 
Fîlîpoyê û di rê de ji şagirtên xwe pirsî: “Li gor 
gotina xelkê ez kî me?” ?'Wan lê vegerand û 
gotin: “Hinek dibêjin Yûhennayê imadkar, hinek 
dibêjin Êlyas, hinekên din jî dibêjin yek ji 
pêxemberan e.” 2!Îsa ji wan pirsî: “Lê hûn çi 
dibêjin? Bi ya we ez kî me?” Petrûs bersîva wî da 
û got: “Tu Mesîh* î.” Îsa jî li wan emir kir ku li 
ser wê ji kesî re tiştekî nebêjin. 


Îsa mirin û rabûna xwe diyar dike 


3#'Hingê Îsa dest pê kir hînî şagirtên xwe kir-ku 
divê Kurê Mirov gelek cefayê bikişîne, ji aliyê 
rihsipî, serekên kahînan û Şerîetzanan ve bê 
redkirin, bê kuştin û roja sisiyan rabe. 32Û wî ev 
bi eşkereyî got. Îcar Petrûs ew kişand aliyekî û lê 
hilat. Lê Îsa zivirî û li şagirtên xwe nihêrt, li 
Petrûs hilat û got: “Ji min dûr keve, Îblîs! Çimkî 
tu ne tiştên Xwedayî, lê tiştên mirovî difikirî.” 

“Hingê Îsa elalet û şagirtên xwe gazî ba xwe kir 
û ji wan re got: “Yê ku bixwaze li pey min bê, bila 
xwe înkar bike, rahêje xaça xwe û li pey min 
were. #Çimkî her kesê ku bixwaze jiyana* xwe 
rizgar* bike, ewê wê winda bike; lê belê her kesê 
ku jiyana xwe di ber min û Mizgîniyê de winda 
bike, ewê wê rizgar bike. *Mirovek hemû 
dinyayê bi dest bixe jî, lê canê xwe winda bike, çi 
feyda wî heye? “Ma mirov dikare çi di ber canê 
xwe de bide? Her kesê ku di nav vî nifşê 
jirêderketî û gunehkar de ji min û ji gotinên min 
şerm bike, Kurê Mirov jî, gava ku di rûmeta 
Bavê xwe de tevî milyaketên pîroz bê, wê ji wî 
kesî şerm bike.” 


9 Û wî ji wan re got: “Bi rastî ez ji we re 
dibêjim, hin ji van kesên ku li vir rawestayî 
hene, heta ku nebînin Padîşahiya Xwedê bi hêz 
tê, ew tu car mirinê tam nakin.” 


Dîtina Îsa diguhere 


2Piştî şeş rojan Îsa Petrûs, Aqûb û Yûhenna 
birin û ew bi xwe re derxistin çiyayekî bilind, ku 
li wir ew bi serê xwe bûn. Li wir, li ber wan 
dîtina wî hat guhertin. ?Cilên wî çîlsipî bûn û 
ewqas dibiriqîn ku li ser rûyê erdê tu cilşoyî 
nikaribû ew wusa sipî bikira. Hingê Êlyas û 
Mûsa li wan xuya bûn û bi Îsa re peyivîn. #Petrûs 
ji Îsa re got: “Ya Mamoste”, çiqas qenc e ku em li 
vir in! Em sê holikan çêkin, yekê ji te re, yekê ji 
Mûsa re û yekê jî ji Êlyas re.” fWî nizanibû ku çi 

bêje, ji ber ku ew gelek tirsiyabûn. 'Hingê ewrek 
derket, li ser wan kir sî û dengek ji ewr hat: “Ev 
e Kurê* min ê delal! Guhdariya wî bikin!” Ji 
nişkê ve şagirtan li dora xwe nihêrt, ji Îsa pê ve 
kesek nedîtin. 

%Gava ji çiyê dihatin xwarê, Îsa li wan emir kir 
ku heta ku Kurê* Mirov ji nav miriyan ranebe, 
ew ji kesî re tiştên wan dîtine nebêjin. "Şagirtan 
ev emir girt û ji hevdû pirsîn, ka mana rabûna ji 
nav miriyan çi ye. !'Û wan jê pirsî: “Gelo, çima 
Şerîetzan dibêjin divê pêşî Êlyas bê?” '2?Wî jî ji 
wan re got: “Bi rastî, pêşî Êlyas tê û her tiştî 
sererast dike. Lê çima weha li ser Kurê* Mirov 
hatiye nivîsîn ku ewê gelek cefayê bikişîne û 
biçûk bê dîtin? !?Lê ez ji we re dibêjim, Êlyas 
hatiye û çawa ku li ser wî hatiye nivîsîn, çi ku 
dilê wan xwest bi wî kirin.” 


Îsa zarokekî cinoyî qenc dike 


14Wextê zivirîn ba şagirtên din, dîtin ku li dora 
wan elaleteke mezin civiyaye û Şerîetzan bi wan 
re munaqeşe dikin. Îcar gava ku hemû elaletê 
Îsa dît, gelek ecêbmayî ma û bi bez çûn pêşiya wî 
û silav danê. '*!Îsa ji wan pirsî: “We bi wan re li 
ser çi munaqeşe dikir?” 

'”"Ji nav elaletê mirovekî bersîva wî da: 
“Mamoste, min kurê xwe ji te re anî, yê ku 
ruhekî wî yê lal heye. ''Ruh her li ku derê wî 
bigire, diavêje erdê, kef bi ser devê wî dikeve, 
diranên xwe diqirçîne û req* dibe. Min ji şagirtên 
te hêvî kir ku vî ruhî derxin, lê nikaribûn.” 

'?Îsa li wan vegerand û got: “Hey nifşê bêbawerî! 
Heta kengê ezê bi we re bim, heta kengê ezê li we 
sebir bikim? Wî bînin ba min.” ??Wan jî kurik anî 
ba Îsa. Gava ku ruh Îsa dît, di cih de kurik 
vehejand. Ew ket erdê, kef bi ser devê wî ket û 
gevizî. 2!'Îsa ji bavê wî pirsî: “Ji kengê ve ew weha 
ye?” Wî jî got: “Ji zaroktiya xwe ve. ??Û ruh ji bo 
ku wî helak bike, gelek caran ew avêt nav êgir û 
avê. Lê heke tu bikaribî tiştekî bikî, li me were 
rehmê û alîkariya me bike!” ?Îsa ji wî re got: “Te 
got: “Heke tu bikaribî! Ji bo yê bawer bike her 
tişt çêdibe.” “Wê gavê bavê kurik qîriya û got: 

“Ez bawer dikim. Alîkariya bêbaweriya min 
bike!” 2Gava Îsa dît ku elalet bi bez li wê derê 
dicive, li ruhê nepak hilat û got: “Hey ruhê ker û 
lal, ez li te emir dikim: Ji kurik derkeve û careke 
din nekeve wî!” 2Ruh qîriya. bi şid kurik 
vehejand û jê derket: Û kurik bû wek miriyan, 
wusa ku piraniya wan digot: “Ew mir!” ?”Lê Îsa 
bi destê wî girt û ew rakir. Kurik jî rabû ser 
lingan. *Piştî Îsa hat malê, şagirtên wî bi serê 
xwe jê pirsîn: “Me çima nikaribû em cin derxin?” 
Îsa li wan vegerand: “Cinê bi vî cûreyî ji dua û 
rojiyê pê ve bi tu riyên din dernakevin.” 


Îsa mirin û rabûna xwe ji nû ve diyar dike 


%,Ji wir çûn û di nav Celîlê re derbas bûn. Îsa 
nedixwest ku kes bi vê yekê bizane, #'çimkî wî 
şagirtên xwe hîn dikir û ji wan re digot: “Wê 
Kurê Mirov bidin destên mirovan, ewê wî bikujin 
û piştî kuştinê bi sê rojan, ewê rabe.” ?Lê wan 

ev gotin fêm nekir û tirsiyan ku ji wî bipirsin. 


Yê herî mezin kî ye? 


33Û ew hatin Kefernahûmê. Gava Îsa li mal bû, 
ji şagirtan pirsî: “Hûn di rê de li ser çi dipeyivîn?” 
“4Lê ew bêdeng man, çimkî di rê de, di nav xwe 
de peyivîbûn, ka kî ji wan ê herî mezin e. Îsa 
rûnişt, gazî diwanzdehan kir û ji wan re got: 
“Heke kesek bixwaze bibe yê pêşî, divê ew bibe 
yê paşî û xizmetkarê hemûyan.” %Îcar wî bi 
destê zarokekî girt û ew di nav wan de da 
rawestin, zarok himbêz kir û ji wan re got: 
“Her kesê ku zarokeke weha bi navê min qebûl 
bike, ew min qebûl dike. Û her kesê ku min 
qebûl bike, ne min, lê wî yê ku ez şandime qebûl 
dike.” 


Yê ne li dijî me ye, ji aliyê me ye 


3Yûhenna ji Îsa re got: “Ya Mamoste! Me 
mirovek dît ku bi navê te cin derdixistin. Lê me 
nehişt, çimkî li pey me nedihat.” Lê Îsa got: “Rê 
lê negirin, çimkî tu kes tune ku bi navê min 
kerametekê bike û zû bikaribe li ser min bi 
xerabî bipeyive. “Çimkî yê ku ne li dijî me ye, ji 
aliyê me ye. 4'Bi rastî ez ji we re dibêjim, her 
kesê ku taseke av bide we, ji bo ku hûn ên Mesîh 
in, xelata xwe qet winda nake. `: 

Ji rê derketin 


“Lê her kesê ku yekî ji van biçûkên ku 
baweriyê bi min tînin, ji rê derxe, ji bo wî çêtir e 
ku beraşekî mezin bi stûyê wî ve bê girêdan û bê 
avêtin deryayê. “Heke destê te dibe sedemê jirê- 
derketina te, wî jêke! Ji bo te çêtir e ku tu bêdest 
bikevî jiyanê", lê ne ku bi herdu destên xwe ve 
herî dojehê* û agirê ku qet venamire. 445Heke lingê 
te dibe sedemê jirêderketina te, wî jêke! Ji bo te 
çêtir e ku tu bê ling bikevî jiyanê*, lê ne ku tu bi 
herdu lingên xwe ve bêyî avêtin dojehê*. 4”Heke 
çavê te dibe sedemê jirêderketina te, wî derxe! Ji 
bo te çêtir e ku tu bi çavekî bikevî Padîşahiya* 
Xwedê, lê ne ku tu bi herdu çavan ve bêyî avêtin 
dojehê. 42Li wir kurmê wan namire û agirê wê 
venamire. “Çimkî her kes wê bi êgir bê xwêkirif. 
59*Xwê qenc e. Lê heke xwê şoriya xwe winda bike, 
hûnê cardin bi çi şoriya wê bidinê? Bila bi we re 
tama xwê hebe û bi hev re di aştiyê* de bijîn.” 


Pirsa li ser Jinberdanê 


10Û îsa ji wir rabû, hat herêma Cihûstanê û 
derbasî aliyê din ê Çemê Urdunê bû. Cardin 
elaletek li dora wî civiya û wî wek her car dîsa 
hînî wan dikir. ?Ji Fêrisiyan hinek nêzîkî wî bûn 
û bi armanca ceribandinê jê pirsîn: “Ma dibe ku 
zilamek jina xwe berde?” :!Îsa bersîva wan da û 
got: “Mûsa çi emir da we?” 4Wan jî got: “Mûsa 
destûr da, ku mêr kaxeza jinberdanê binivîse û 
jinê berde.” 5Lê Îsa ji wan re got: “Ji ber 

serhişkiya we Mûsa ev emir ji we re nivîsî. êLê di 
destpêka afirandinê de Xwedê 'ew nêr û mê 
afirandin'. ' Ji ber vê yekê wê mêr dê û bavê xwe 
berde, bi jina xwe re bibe yek !û herdu jî wê 
bibin bedenek. Wusa kıui êdî ew ne du kes in, lê 
bedenek in. !Ji ber vê yekê yên ku Xwedê ew 
kirine yek, bila mirov wan ji hevdû veneqetînin.” 
Gava ew li malê bûn, şagirtan dîsa li ser vê 
meselê ji wî pirsîn. '' Îsa ji wan re got: “Kî ku jina 
xwe berde û bi yeka din re bizewice, li dijî wê 
zînayê dike. '?Û heke jin jî mêrê xwe berde û bi 
yekî din re bizewice, zînayê dike.” 


Îsa zarokan pîroz dike 


'5Îcar zarok dianîn ba Îsa ku destê xwe deyne 
ser wan, lê şagirtan li yên ku ew anîn hilat. 
4Gava ku Îsa ev yek dît, hêrs bû û ji wan re got: 
“Bihêlin, bila zarok bên ba min; pêşiyê li wan 
negirin, çimkî Padîşahiya Xwedê ji yên weha re 
ye. !5 Bi rastî ez ji we re dibêjim, yê ku Padîşahiya 
Xwedê wek zarokekê qebûl neke, qet nikare 
bikeve wê.” '*Hingê zarok himbêz kirin, destê 
xwe danî ser wan û ew pîroz kirin. 


Xortê dewlemend li jiyana herheyî digere 


ı7 Gava Îsa bi riya xwe ve diçû, yek bezî ba wî, li 
ber wî çû ser çokan û jê pirsî: “Mamosteyê qenc, 
ez çi bikim, da ku ez bibim wêrisê jiyana 
herheyî?” '8Îsa ji wî re got: “Tu çima ji min re 
dibêjî qenc? Kesekî qenc tune, ji Xwedê pê ve. 

Tu bi emiran dizanî: “Nekuje, zînayê neke, 
nedize, şahidiya derewîn nede, heqê kesî nexwe, 
qedirê dê û bavê xwe bigire.'” 

29Zilam got: “Mamoste, ji xortaniya xwe “Bela 
niha, min ev tişt hemû anîne cih.” 2! Îsa lê nihêrt, 
jê hez kir û ji wî re got: “Hê jî kêmahiyeke te 
heye. Here çi tiştê te heye bifiroşe, li belengazan 
belav bike, hingê: wê li ezmanan xezîna te hebe. 
Û li pey min were.” ??Li ser vê gotinê rûçikê wî 
guherî û bi xemgînî çû, çimkî gelek mal û milkê 
wî hebû. 

2#Îsa li dora xwe nihêrt û ji şagirtên xwe re got: 
“Çiqas zehmet e ku kesên dewlemend bikevin 
Padîşahiya Xwedê!” 2Şagirt li van gotinên wî 
ecêbmayî man, lê Îsa cardin got: “Zarono! Ketina 
Padîşahiya Xwedê çiqas zehmet e! “Derbasbûna 
devê di qula derziyê re ji ketina mirovê dew- 
lemend a Padîşahiya Xwedê hêsanîtir e.” ?*Şagirt 
gelek ecêbmayî man û ji hev re gotin: “Heke 
weha be, kî dikare rizgar* bibe?” ?Îsa li wan 
nihêrt û got: “Li ba mirov ev nabe, lê ne li ba 
Xwedê, çimkî li ba Xwedê her tişt dibe.” ?!Hingê 
Petrûs dest pê kir û jê re got: “Va ye, me her 
tiştên xwe hiştine û em li pey te hatine.” 2#Îsa ji 
wan re got: “Bi rastî ez ji we re dibêjim, tu kes 
tune ku di ber min de û di ber Mizgîniyê de xanî, 
bira, xwişk, dê û bav, zarok û zeviyên* xwe 
hiştibe %û li vê dinyayê sed qatî xanî. bira, 
xwişk, dê, zarok û zeviyan nestîne û pê re cefayê 
jî nekişîne û di dinya din de nekeve jiyana 
herheyî. #!Lê gelek ên pêşî wê bibin ên paşî û yên 
paşî wê bibin ên pêşî.” 

Îsa cara sisiyan mirin 
û rabûna xwe diyar dike 


a2Îcar ew li ser rê bûn û hildikişiyan Orşelîmê”. 
Ew li pêşiya wan diçû, şagirt ecêbmayî diman û 
ew kesên li paş dihatin ditirsiyan. Îsa dîsa her 
diwanzdeh kişandin aliyekî û dest pê kir ew 
tiştên ku wê bihatana serê wî ji wan re got: “Va 
ye, em hildikişin Orşelîmê. Kurê* Mirov wê bê 
dayîn destê kahîn* û Şerîetzanan*. Ewê hukumê 
mirinê li ser wî bidin û wî bidin destê miletan. 
“4Ewê tinazên xwe bi wî bikin, tif bikinê, bidin 
ber qamçiyan û wî bikujin. Û piştî sê rojan ewê ji 
nav miriyan rabe.” 


Xwestina Aqûb û Yûhenna 


%Hingê Kurên Zebedî Aqûb û Yûhenna nêzîkî 
Îsa bûn û jê re gotin: “Mamoste, me divê ku em 
her çi ji te bixwazin, tu ji bo me bikî.” Wî jî ji 
wan pirsî: “Hûn dixwazin ku ez ji bo we çi 
bikim?” Wan jê re got: “Destûra me bide ku di 
rûmeta* te de yek ji me li milê te yê rastê, yê din 
jî li milê te yê çepê rûne.” *Îsa ji wan re got: 
“Hûn nizanin ku hûn çi dixwazin. Ma hûn 
dikarin ji wê kasa ku ezê vexwim, vexwin? An jî 
bi wê imadbûna ku ezê pê bêm imadkirin, imad 
bibin?” ?*'Wan jî got: “Em dikarin.” Îsa ji wan re 
got: “Bi rastî hûnê ji wê kasa ku ezê vexwim, 
vexwin û imadbûna ku ezê pê bêm imadkirin, 
imad bibin, “lê rûniştandina li milê min ê rastê. 
û çepê ne di destê min de ye. Ev bi tenê ji bo wan 

e ku ji wan re hatiye amadekirin.” 4'Wextê ku her 
deh şagirtan ev yek bihîst. li Aqûb û Yûhenna 
hêrs bûn. @Lê Îsa ew gazî ba xwe kirin û got: 
“Hûn dizanin ên ku di nav miletan de serek tên 
dîtin, serdestiyê* li wan dikin û giregirên wan jî 
li ser wan hukumdariyê dikin. 

4“Lê di nav we de wê weha nebe. Di nav we de, 
her kesê ku bixwaze bibe yê mezin, divê bibe 
xizmetkarê we. “Û di nav we de her kesê ku 
bixwaze bibe yê pêşî, divê bibe xulamê hemûyan. 
4 Çimkî Kurê* Mirov jî nehatiye ku jê re xizmet 
bê kirin, lê hatiye ku xizmetê bike û di ber 
gelekan de canê xwe berdêl bide.” 


Îsa parsekekî kor qenc dike 


“Hingê ew hatin bajarê Erîhayê. Gava Îsa bi 
şagirtên xwe ve û bi elaleteke mezin ve ji bajêr 
derket, zilamekî kor, Bar-Tîmeyo, yanî 'Kurê- 
Tîmeyo,' li devê rê rûniştibû û pars dikir. “Gava 
bihîst ku Îsayê Nisretî derbas dibe, dest pê kir, 
kir qîrîn û got: “Ya Îsayê Kurê* Dawid, li min 
were rehmê!” 4Gelek kes li wî hilatin, da ku 
dengê xwe bibire, lê ew hê bêtir qîriya û got: “Ya 
Kurê Dawid, li min were rehmê!” Îsa rawesta û 
got: “Gazî wî bikin.” Wan jî gazî zilamê kor kir û 
gotin: “Çavê te rohnî be! Rabe ser xwe, gazî te 
dike.” %Wî jî ebayê xwe avêt, xwe hilavêt û hat ba 
Îsa. #'Îsa jê pirsî: “Tu ji min çi dixwazî ku ez ji bo 
te bikim?” Yê kor jê re got: “Mamoste, ez 
dixwazim bibînim!” %Îsa jî jê re got: “Here, 
baweriya te tu xilas kirî.” Û di cih de çavên wî 

dîtin, kete rê û li pey Îsa çû. 


Îsa bi rûmet dikeve Orşelîmê 


11 Gava ku ew nêzîkî Orşelîmê bûn û di 
Çiyayê Zeytûnê re gihîştin Beytfacê û Beytanyayê, 
Îsa du şagirtên xwe şandin 2û ji wan re got: 
“Herin gundê pêşberî xwe. Gava hûn bikevinê, 
hûnê dehşikeke girêdayî bibînin ku hê tu kes lê 
siwar nebûye. Wê vekin û bînin. !Û heke kesekî 
ji we pirsî û got: “Çima hûn vê yekê dikin?” Bêjin: 
Ji Xudan re lazim e û ewê wê zû bi şûn de 
bişîne.'” “Şagirt çûn û li ber deriyê aliyê kuçê, 
dehşikeke* girêdayî dîtin. Gava ew vedikirin, 
šhinek kesên ku li wir disekinîn pirsîn: “Hûn çi 
dikin? Hûn çima wê dehşikê vedikin?” Şagirtan 
wek ku Îsa ji wan re gotibû, bersîv dan. Û 
mirovan dev ji wan berda. 'Dehşik ji Îsa re anîn, 
cilên xwe avêtin ser wê û ew li wê siwar bû. 
š Gelek mirovan cilên xwe li ser rê raxistin; 
hinekan jî çiqilên ku ji zeviyan* birîbûn li ser rê 
raxistin. Yên li pêşiyê diçûn û yên li pey dihatin 
diqîriyan: “Hosanna*! Yê bi navê Xudan tê pîroz* 
e. "Padîşahiya bavê me Dawid a ku tê, pîroz e. 
Li bilindahiyan Hosanna!” 

"Îsa ket Orşelîmê, çû Perestgehê". Çav li her 
tiştî gerand, lê ji ber ku wext bûbû êvar, bi 
diwanzdehan re çû Beytanyayê. 


Dara hêjîrê 


!2Dotira rojê, gava ew ji Beytanyayê derdiketin, 

Îsa birçî bû. '?Ji dûr ve dareke hêjîrê ya ku pel 
dabû dît, bi gumana ku ewê pê ve hêjîran bibîne 
nêzîkî wê bû. Gava gihîşt ba darê, ji pelan pê ve 
tiştek nedît. Çimkî ne wextê hêjîran bû.. “Wî ji 
darê re got: “Bila êdî tu kes tu caran ji te fêkî 
nexwe.” Şagirtên wî jî ev gotin bihîstin. 


Îsa Perestgehê paqij dike 


'5Û ew hatin Orşelîmê. Îsa ket Perestgehê û 
dest pê kir ew kesên ku di Perestgehê de kirîn û 
firotin dikirin avêtin derve. Maseyên pereguhêran 
û kursiyên kevokfiroşan gêr kirin '*û rê neda, ku 
tu kes tiştekî di Perestgehê re derbas bike. Wî 
hînî* wan kir û got: “Ma di Kitêba Pîroz* de 
nehatiye nivîsîn ku 'Wê ji mala min re mala dua 
ya ji bo hemû miletan bê gotin'? Lê we ew kiriye 
“şkefta rêbiran Û 


*” 
. 


Serekên kahînan* û 
Şerîetzanan* ev bihîstin û dest pê kirin li riyên 
kuştina wî geriyan. Ew ji wî ditirsiyan, çimkî 
hemû xelk li ser hînkirina* wî ecêbmayî dima. 
9Gava ku bû êvar, ew ji bajêr derketin. 


Ji dara hêjîrê ders girtin 


20Serê sibê, gava ew di rê de derbas bûn, dîtin 
ku dara hêjîrê ji rayê xwe ve hişk bûye. 2'Hat 
bira Petrûs û wî ji Îsa re got: “Ya Mamoste, 
binihêre, dara hêjîrê ya ku te lê nifir kiribû hişk 
bûye.” ?Îsa bersîva wan da û got: “Baweriya we 
bila bi Xwedê hebe. 2®Bi rastî, ez ji we re dibêjim: 
Kî ku ji vî çiyayî re bêje: Ji cihê xwe rabe û xwe 

biavêje deryayê' û di dilê xwe de nekeve şikê, lê 
baweriyê bîne ku wê daxwaza wî bê cih, tiştê ku 
bixwaze wê jê re bibe. #Ji ber vê yekê ez ji we re 
dibêjim: Her tiştên ku hûn bi duakirinê bixwazin, 
bawer bikiri ku we standiye û daxwaza we wê 
were cih. %Û gava ku hûn ji bo duakirinê 
radiwestin, heke li hember kesekî tiştekî we 
hebe, lê bibihûrin, da ku Bavê we yê li ezmanan 
jî li sûcên we bibihûre. 28Lê heke hûn lê nebihûrin, 
Bavê we yê li ezmanan jî li sûcên we nabihûre.” 


Pirsa li ser desthilatiya Îsa 


2? Û ew dîsa hatin Orşelîmê. Dema ku Îsa di 
Perestgehê de digeriya, serekên kahînan, Şerîet- 
zan û rihsipî hatin ba wî 2û jê pirsîn: “Tu bi 
kîjan desthilatiyê* van tiştan dikî? Û kê ev 
desthilatî daye te ku tu van bikî?” ?Îsa ji wan re 
got: “Ezê pirsekê ji we bikim. Bersîva min bidin, 
ezê jî ji we re bêjim, ka ez bi kîjan desthilatiyê 
van tiştan dikim: “Imadkirina* Yûhenna ji 
ezmên bû an ji mirovan? Bersîva min bidin!” 
21Ew di nav xwe de şêwirîn û gotin: “Heke em 
bêjin: Ji ezmên bû.' hingê ewê bêje: 'Naxwe we 
çima bawerî bi wî neanî? 2Lê heke em bêjin: Ji 
mirovan bû'...?” Ji xelkê ditirsiyan, çimkî hemûyan 
Yûhenna pêxemberê” rastîn didît. #Wan bersîv 
da û gotin: “Em nizanin.” Îsa jî ji wan re got: “Ez 
jî ji we re nabêjim ku ez bi kîjan desthilatiyê van 
tiştan dikim.” 

Mesela rezvanan 


12 Îsa bi meselan ji wan re dest bi peyivînê 
kir: “Mirovekî rez danî, hawirdora wî sênc kir; 
mahserek kola û kelehek çêkir. Piştre wî rez bi 
kirê da rezvanan û çû welatekî din. 2Di çaxê 

: rezçinînê de xulamek şand ba rezvanan, da ku ji 
berê rêz bistîne. !Lê wan ew girt, li wî xistin û ew 
destvala şandin. “Û dîsa wî xulamekî din şand 
ba wan, lê wan serê wî şkand û ew riswa kirin. 
5Wî yekî din şand, ew jî kuştin. Wî gelek kesên 
din şandin, li hinekan xistin û hinek jî kuştin. 
fJi bo şandinê tenê kesek mabû, kurê wî yê delal. 
Di pey re rabû, kurê xwe şand û got: “Ewê ji kurê 
min re hurmetê bikin.” 'Lê rezvan bi hev şêwirîn 
û gotin: 'Ev wêris e! Werin, em wî bikujin, wê 
mîras ji me re bimîne.' !Hingê wan ew girt, kuştin 
û avêtin derveyî rêz. !Îcar xwediyê rêz wê çi bike? 
Ewê were, rezvanan helak bike û rêz bide hinekên 
din. "Ma we ew nivîsîna pîroz* nexwendiye? 

'Ew kevirê ku hosteyan ew nexwest 
Bû kevirê serê rikin*. 

n Ev ji aliyê Xudan ve çêbû. 
Û ev li ber çavê me karekî ecêb e!” 

'2Wan xwest ku Îsa bigirin, lê ji elaletê tirsiyan. 
Çimkî wan fêm kir ku wî ev mesele di ber wan 
de anî. Îcar dev ji wî berdan û çûn. 


Baca Qeyser 
'®Bi armanca ku Îsa bi gotina wî bixin xefikê, 


wan hinek ji Fêrisî û alîgirên Hêrodês şandin ba 

wî. '““Ew hatin û jê re gotin: “Ya Mamoste! Em 
dizanin ku tu miirovekî rast î. Tu cihêtiyê naxî 
nav mirovan, çimkî tu li rûyê mirovan nanihêrî, 
lê tu riya Xwedê bi rastî hîn dikî. Ma dibe ku em 
bacê bidin Qeyser an na? Ma divê em bidin, an 
em nedin?” !5Lê Îsa bi durûtiya wan dizanibû û 
got: “Çima hûn min diceribînin? Ji min re zîvekî* 
bînin ku ez bibînim.” !êWan jê re zîvek anî. Wî ji 
wan pirsî: “Ev nivîs û ev resm ên kê ne?” Wan 
got: “Yên Qeyser in.” "Îsa ji wan re got: “Tiştên 
Qeyser bidin Qeyser û tiştên Xwedê bidin Xwedê.” 
Û ew li wî ecêbmayî man. 


Pirsa rabûna miriyan 


'ı8Hinek Sadûqiyên ku digotin vejîna* miriyan 
tune, hatin ba Îsa û jê pirsîn: “Ya Mamoste! 
Mûsa ji bo me nivîsiye, heke zilamek bimire, 
zarokên wî nebin û jina xwe li pey xwe bihêle, 
divê birayê wî jina wî bistîne û warê birayê xwe 
şîn bike. Îcar heft bira hebûn. Yê pêşî jinek anî 
û bê dûndan* mir. 2'Yê diduyan ew jin anî. Ew jî 
bê dûndan mir. Ev tişt hat serê yê sisiyan jî. 22Bi 
vî awayî ji her heftan jî zarok çênebûn. Piştî 
hemûyan jî jin mir. Îcar, roja* vejîna miriyan, 
ev jin wê jina kîjanî be? Çimkî her heft jî bi wê re 
zewicîbûn.” 

24Îsa ji wan re got: “Ma sedemê şaşbûna we ne 
ev e ku hûn bi nivîsînên pîroz û bi pêkarîna 
Xwedê nizanin? 25Gava yên mirî ji nav miriyan 
radibin, ne jinê tînin û ne jî mêr dikin, çimkî ew 
wek milyaketên ezmanan in. ?Ma we di Kitêba 

Mûsa de, di serhatiya diriyê de nexwendiye ku 
çawa Xwedê li ser vejîna miriyan jê re dibêje: 'Ez` 
Xwedayê Birahîm, Xwedayê Îshaq û Xwedayê 
Aqûb im'? “Ew ne Xwedayê miriyan, lê Xwedayê 
zindiyan e. Hûn gelek ji rê derketine!” 


Emirê herî mezin 


28Dema ku Şerîetzanekî munaqeşa wan bihîst 
û dît ku Îsa qenc bersîva wan da, nêzîkî wî bû û 
jê pirsî: “Di nav hemû emiran de yê herî mezin 
kîjan e?” ?Îsa lê vegerand: “Emirê herî mezin ev 
e: 'Bibihîze, ya Îsraêl! Xudan Xwedayê me yek e. 
%Ji Xudan Xwedayê xwe bi hemû dilê xwe, bi 
hemû canê xwe, bi hemû hişê xwe û bi hemû 
hêza xwe hez!?* bike.” ?'Yê diduyan jî ev e: Ji cîranê 
xwe wek xwe hez bike.' Ji van meztir tu emir tunin.” 
%Îcar Şerîetzan ji wî re got: “Rast e Mamoste! Te 
ya rast got ku Xudan yek e û jê pê ve yekî din 
tune. #U hezkirina ji wî bi hemû dil, bi hemû 
fêmdariyê, bi hemû hêzê û hezkirina ji cîranê 
xwe wek xwe, di ser her goriyên* şewitandinê û 
qurbanan re ye.” Gava Îsa dît ku wî bi aqilmendî 
bersîv da, jê re got: “Tu ji Padîşahiya Xwedê ne 
dûr î.” Piştî vê yekê, êdî tu kesî newêribû ku 
tiştekî ji wî bipirse. 


Mesîh kurê kê ye? 


% Gava ku Îsa di Perestgehê de hîn dikir, got: 
“Şerîetzan çawa dibêjin ku Mesîh kurê Dawid e? 
%Dawid bi xwe bi saya Ruhê* Pîroz dibêje: 

“Xudan ji Xudanê min re got: 
Li milê min ê rastê rûne, 
heta ku ez dijminên te bikim 
bin lingên te.” 
3'Dawid bi xwe ji wî re dibêje 'Xudan'. Îcar ew 
çawa dibe kurê Dawid?” 


Şerîetzanên durû 


Elaletên mezin bi dilxweşî guhdariya Îsa dikirin. 
3Wî di hînkirina xwe de got: “Xwe ji wan Şerîet- 
zanan biparêzin, yên ku hez dikin bi xiftanên 
dirêj bigerin, di sûkan de silav li wan bê kirin, 
%di kinîştan de li kursiyên pêş û di ziyafetan de 
li cihên jorîn rûnin. “Ew malên jinebiyan dadi- 
qurtînin û ji bo ku bên dîtin duayên dirêj dikin. 
Hukumê wan wê hê girantir be.” 


Diyariya jinebiya belengaz 


4'Îsa li pêşberî peredanka Perestgehê rûnişt û 
nihêrt ku elalet çawa peran diavêjin peredankê*. 
Gelek kesên dewlemend pir pere avêtin. #Jinebi- 
yeke belengaz jî hat û du polikên* ku dikirin 
qurişek* avêtê. “Îsa şagirtên xwe gazî ba xwe kir 
û ji wan re got: “Bi rastî ez ji we re dibêjim ku vê 
jinebiya belengaz ji wan hemûyan bêtir pere 
avêtin peredankê, “çimkî wan hemûyên din ji 
zêdeyiya hebûna xwe avêtin. Lê vê jinikê ji belenga- 
ziya xwe hemû abora xwe avêtê.” 

Kevir li ser kevir namîne 


13 Gava Îsa ji Perestgehê derket, ji şagirtên 
wî yekî ji wî re got: “Mamoste! Li van kevirên 
mezin û li van avahiyên xweşik binihêre!” ?Îsa jê 
re got: “Tu van avahiyên mezin dibînî? Li vir 
kevir li ser kevir namîne! Tiştek namîne ku neyê 
hilweşandin!” 


Tengahiyên mezin 


3Gava Îsa li pêşberî Perestgehê, li Çiyayê Zeytûnê 
rûdinişt, Petrûs, Aqûb, Yûhenna û Endrawis bi 
serê xwe jê pirsîn: 4“Ji me re bêje, ka ev tişt wê 
kengê bibin? Û çaxê ev tiştên ha hemû li ber 
pêkhatinê bin, nîşana wan çi ye?” 5Îsa dest pê 
kir ji wan re got: “Hay ji xwe hebin ku tu kes we 
nexapîne. $ Gelek wê bi navê min bên û bêjin: 'Ez 
ew im' û wê gelekan bixapînin. 'Gava hûn dengê 
şeran û li ser şeran dibihîzin, netirsin. Tiştên 
weha divê bibin, lê hê dawî nehatiye. !Çimkî 
milet wê li hember miletan, padîşahî li hember 
padîşahiyan rabin. Wê li hin cihan erdhejîn 
çêbibin û wê xela rabin. Lê ev hemû destpêka 
janan in. !Hay ji xwe hebin; wê we teslîmî dad- 
gehan bikin û di kinîştan de wêِ li we bixin. Ji 
rûyê min wê we derxin ber walî û padîşahan, da 
ku hûn li pêş wan şahidiyê bidin. '"Divê pêşî 
Mizgînî li hemû miletan bê belavkirin. !''Gava ku 
wan hûn dan dest û kişandin pirsê, ji pêşî ve 
xeman nexwin ku hûnê çi bêjin. Lê di wê demê 
de çi ji we re bê dayîn, wî bêjin. Çimkî yê dipeyive 

ne hûn in, lê Ruhê Pîroz e. '?Bira wê birayê xwe 
û bav wê kurê xwe teslîmî mirinê bike. Zarok wê 
li hember dê û bavên xwe rabin û wan bidin 
kuştin. Û ji ber navê min her kes wê ji we 
nefret bike. Lê yê ku heta dawiyê li ber xwe bide, 
ewê rizgar bibe. 


Felaketa mezin 


ı““Çaxê ku we ew tiştê heram ê ku xerakirinê 
tîne, li cihê ku divê tê de nebe, rawestayî dît” --. 
bila xwendevan vê fêm bike -- “hingê yên ku di 
Cihûstanê de ne bila birevin çiyan. '* Bila yê ku li 
ser banî ye neyê xwarê û nekeve hindur, da ku 
tiştekî hilde. '*Bila yê li nav zeviyê jî venegere, ku 
ebayê xwe hilde. !”Wey li wan ên ku di wan rojan 
de bizaro ne û dimêjînin! 'êDua bikin ku ev di 
zivistanê de çênebe. '!?Çimkî di wan rojan de, wê 
tengahiyeke wusa çêbibe, ji gava ku Xwedê dinya 
afirandiye û heta niha çênebûye û tu car çênabe. 
20Heke Xudan ev roj kurt nekirina, tu kes rizgar 
nedibû. Lê ji bo xatirê yên bijartî yên ku wî ew 
hilbijartine, wî ew roj kurt kirine. 

2“Di wê demê de, heke yek ji we re bêje: 
“Binihêre, Mesîh li vir e,' an jî: 'Binihêre, ew li 
wir e,' bawer nekin. 2Çimkî wê mesîhên derewîn 
û pêxemberên derewîn derkevin. Wê nîşan û 
karên mezin raber bikin, heke bibe, wê bijartiyan 
jî bixapînin. ??Lê hûn hay ji xwe hebin! Min her 
tişt ji pêşî ve ji we re got. 


141 


Marqos 13 


Vegerîna Kurê Mirov 


24“Lê di wan rojan de, piştî wê tengahiyê 
“Roj wê tarî bibe 
Û heyv ronahiya xwe nade, 
25Wê stêr ji ezmanan bikevin, 
Û rojgêranên* ezmanan ji riya xwe 
derkevin.'? 
2Û hingê 'wê bibînin ku Kurê Mirov bi hêz û 
rûmeta mezin di nav ewran de tê.” ?”Hingê ewê 
milyaketên xwe bişîne û ewê bijartiyên xwe ji çar 
aliyan, ji perê erdê heta perê ezmên bicivîne. 


Dara hêjîrê 

25“Îcar ji dara hêjîrê vê dersê hîn bibin: Çaxê 
ku çiqilên wê bibişkivin û pelên wê şîn dibin, 
hûn dizanin ku havîn nêzîk e. Bi vî awayî, gava 
ku hûn jî dibînin ev tişt çêdibin, bizanin ku ew 
nêzîk e, li devê derî ye. “Bi rastî ez ji we re dibêjim, 
heta ku ev tiştên ha hemû çênebin, ev nifş 
nabihûre. *'Wê erd û ezmanı bibihûrin, lê gotinên 
min tu car nabihûrin. 


Roj û saeta ku bi tenê Xwedê dizane 


32“Lê heçî ew roj û ew saet e, ji Bav pê ve tu kes 
pê nizane, ne milyaketên ezmanan û ne jî Kur. 
%Hay ji xwe hebin! Hişyar bin! Çimkî hûn nizanin 
kengê wê ew wext bê. “Ev wek mirovekî ye ku 
mala xwe dihêle û derdikeve rêwîtiyê. Ew dest- 
hilatiya xwe dide xulamên xwe, karê her yekî 

dide wî û emir dide dergehvan jî ku hişyar be. 
3Ji ber vê yekê hişyar bin, çimkî hûn nizanin 
malxwê malê wê kengê bê, êvarê an nîvê şevê, an 
wextê bangdana dîkan, an serê sibê. *Nebe ku ji 
nişkê ve bê û we di xewê de bigire. *Ez çi ji we re 
dibêjim, ez ji her kesî re dibêjim: Hişyar bin!” 


XAÇKIRINA ÎSA Û VEJÎNA WÎ 


Şêwira kuştina Îsa 


14 ru roj ji beriya Cejina” Derbasbûnê û Cejina” 
Nanê Şkeva bû. Serekên kahînan û Şerîetzan li 
riyên bi hîle digeriyan ku Îsa bigirin û wî bikujin. 
2Û digotin: “Bila ne di cejinê de be, da ku di nav 
xelkê de tevliheviyek çênebe.” 


Îsa li Beytanyayê tê rûnkirin 


3Gava Îsa li Beytanyayê li mala Şimûnê kotî* li 
ser sifrê rûniştî bû, Jinikek hat û di firaxeke 
mermerê sipî de rûnê nardê* yê safî yê gelek 
giranbiha anî. Wê firaxa mermerî şkand û bi 
serê Îsa de rijand. 

4Hinek hêrs bûn û gotin: “Çima ev rûnê ha hat 
ziyan kirin? š'Ev rûn dikaribû ji sê sed zîvî” 
zêdetir bihata firotin û li belengazan bihata 
belavkirin.” Bi vî awayî jinik dan şermê. 

êLê Îsa got: “Dev ji jinikê berdin. Çima hûn wê 
diêşînin? Wê ji bo min tiştekî qenc kir. ”Çimkî 
belengaz wê hergav di nav we de hebin; gava ku 
hûn bixwazin, hûn dikarin qenciyê bi wan bikin. 

Lê ezê hergav ne di nav we de bim. 5Çi ji destê 
wê hat, wê kir. Wê ji pêşî ve bedena min ji bo 
veşartinê rûn kir. ?!Bi rastî ez ji we re dibêjim: Ev 
Mizgînî li ku dera dinyayê bê belavkirin, wê tiştê 
ku vê jinikê kir jî ji bo bîranîna wê bê gotin.” 


Xiyaneta Cihûda 


"Hingê Cihûdayê* Îsxeryotî yê ku yek ji diwanz- 
dehan bû, çû ba serekên kahînan, da ku Îsa bide 
destê wan. !!Gava ku wan jî ev yek bihîst, şa bûn 
û soz dan ku peran bidin wî. Cihûda jî li keysekê 
digeriya ku Îsa bide dest. 


Bi şagirtan re şîva Cejina Derbasbûnê 


!2?Di roja pêşî ya Cejina* Nanê Şkeva de, roja 
serjêkirina goriya Cejina Derbasbûnê şagirtan ji 
Isa pirsî: “Tu dixwazî ku em herin, şîva Cejina 
Derbasbûnê li ku derê amade bikin ku tu bixwî?” 
Îsa du şagirtên xwe şandin û ji wan re got: 
“Herin bajêr. Mirovek wê rastî we bê ku cêrekî 
avê hildigire, li pey wî herin wî xaniyê ku ew 
dikevê. “Ji xwediyê wê malê re bêjin: “Mamoste 
ji te dipirse: Ka ew oda min a mêvanan a ku ez 
bi şagirtên xwe re li wê şîva Cejina Derbasbûnê 
bixwim li ku derê ye?” Hingê ewê li qatê jor 
odeyeke mezin e raxistî û amadekirî nîşanî we 
bide; li wê derê ji bo me şîvê amade bikin.” 
!êŞagirt ketin rê, hatin bajêr û wan hemû tişt 
wek ku Îsa ji wan re gotibû dîtin. Û wan şîva 
Cejina Derbasbûnê amade kir. 

"Gava bû êvar, Îsa bi diwanzdehan re hat. 
1!8Çaxê li ser sifrê rûniştibûn û xwarin dixwarin, 
wî got: “Bi rastî ez ji we re dibêjim ku yek ji we 
wê min bide dest, yekî ku bi min re xwarinê 
dixwe.” '"Ew xemgîn bûn û destpêkirin yek bi 
yek ji Îsa pirsîn: “Gelo ez im?” 2?Wî ji wan re got: 
“Yek ji diwanzdehan e ku nanê xwe bi min re li 
firaxê dixe. 2!Ji xwe wê Kurê* Mirov here wek ku 
li ser wî hatiye nivîsîn. Lê wey li wî mirovê ku 
Kurê Mirov bide dest! Ew kes nehata dinyayê, ji 
bo wî hê çêtir dibû.” 


Sifra ku Îsa danî 


2 Gava wan xwarin dixwar, Îsa nan hilda, şikir 
kir, ew şkand, da şagirtan û û got: “Bigirin, ev 
bedena min e.” #Piştre wî kasek hilda, şikir kir 
û da wan. Hemûyan jî ji wê vexwar. 2 Îsa got: “Ev 
xwîna min a Peymanê* ye ku di ber gelekan de tê 
rijandin. 5Bi rastî ez ji we re dibêjim: Êdî ez ji vî 
berê mêwê qet venaxwim, heta wê roja ku ez di 
Padîşahiya Xwedê de ji ya nû vexwim.” | 

26Pjiştî ku wan zebûrek strand, derketin Çiyayê 
Zeytûnê. 


Îsa înkarkirina Petrûs 
ji pêşî ve diyar dike 
2' Îcar Îsa ji wan re got: “Hûnê hemû jî li ser 
min dudilî û sist bibin, çimkî hatiye nivîsîn: 'Ezê 
li şivên bixim û mî jî wê belav bibin.' #Lê piştî 
ku ez rabim, ezê beriya we herim Celîlê.” 

2Petrûs jê re got: “Heke hemû jî dudilî û sist 
bibin, ez dudilî û sist nabim.” 

%?'Îsa ji wî re got: “Bi rastî ez ji te re dibêjim, 
hema îro, îşev, berî ku dîk du caran bang bide, 
tê sê caran min înkar bikî.” Lê Petrûs hê bêtir 
bi şid got: “Heke divê ku ez bi te re bimirim jî, ez 
tu car te înkar nakim.” Hemûyan jî weha got. 


Li baxçê Gêtşemaniyê 


Piştre ew çûn cihekî ku navê wî Gêtşemanî 
bû. Îsa ji şagirtên xwe re got: “Hûn li vir rûnin, 
heta ku ez dua bikim.” *Wî Petrûs, Aqûb û 
Yûhenna bi xwe re birin û dest pê kir diltengî û 
xemeke giran ew girt. “Wî ji wan re got: “Dilê 
min gelek teng dibe, ez dikim bimirim. Li vir bin 
û hişyar bimînin.” #Hinekî pêşve çû, xwe deverû 
avêt erdê û dua kir, ku heke bibe, ev saet di ser 
wî re derbas bibe. *%Û wî got: “Abba*, Bavo! Tu 
dikarî her tiştî bikî. Vê kasê ji min dûr bixe! Lê 
bila ne bi daxwaza min be, bi ya te be.” 

Piştre vegeriya û şagirt di xew de dîtin. Wî ji 
Petrûs re got: “Şimûn, ma tu di xew de yî? Ma tu 
nikarî saetekê jî hişyar bimînî? *Hişyar bimînin 
û dua bikin, da ku hûn neyên ceribandin. Erê, 
ruh bi daxwaz e, lê beden bêhêz e.” %Dîsa çû, 
dua kir, eynî peyv gotin. “Îsa vegeriya û ew dîsa 
di xew de dîtin. Çimkî çavên wan ji xewê diçûn 
serhev. Nizanibûn ji wî re çi bêjin. 'Cara sisiyan 
vegeriya û ji wan re got: “Ma hûn hê jî radizin û 
bîhna xwe vedidin? Bes e! Va ye saet hat, Kurê 
Mirov didin destê gunehkaran. “Rabin, em 

herin. Va ye, yê ku min dide dest nêzîk bû.” 


Girtina Îsa 

%Ew hê dipeyivî, Cihûdayê* ku yek ji diwanz- 
dehan bû di cih de xuya bû. Bi wî re elaleteke bi 
dar û bi şûr hebû. Ew ji aliyê serekên kahînan, 
Şerîetzan û rihsipiyan ve hatibûn şandin. “Îcar ê 
ku Îsa dida dest, bi wan re li ser nîşanekê li hev 
hatibû û gotibû: “Ez kê ramûsim, ew e. Wî bigirin, 
bibin û hay jê hebin.” “Cihûda hema hat ba Îsa 
û got: “Ya Mamoste!” û ew ramûsa. “Wan dest 
avêtin Îsa û ew girtin. 47Lê yekî ji yên ku bi wî re 
bûn, şûrê xwe kişand, li xulamê Serokkahîn xist 
û guhê wî pekand. Îsa ji wan re got: “Ma ez 
rêbirek im ku hûn bi dar û şûran hatine ku min 
. bigirin? %Her roj li Perestgehê ez di nav we de 
bûm, min hîn dikir û we ez negirtim. Lê ji bo ku 
nivîsînên* pîroz werin cih, ev çêdibe. %“Û 
hemûyan ew hişt û reviyan. “Xortek li pey wî 
diçû ku perçekî cawê keten li bedena xwe ya tazî 
pêçabû. Wan ew girt, #lê wî cawê keten hişt û rût 

û tazî ji wir reviya. 


Îsa li ber civîna giregiran 


s3Îsa birin ba Serokkahîn. Hemû serekên 
kahînan, rihsipî û Şerîetzan li wir civiyabûn. 
54 Petrûs ji dûr ve li pey wî çû, heta ku ew gihîşt 
hindurê hewşa Serokkahîn. Li wir bi parêzgeran 
re li ber êgir rûniştibû û xwe germ dikir. šÎcar 
serekên kahînan û civîn* hemû, ji bo ku biryara* 

kuştina Îsa bidin, li hember wî li şahidiyê 
digeriyan, lê peyda nedikirin. * Gelekan li ser wî 
şahidiya derewîn da, lê şahidiya wan hevdû 
nedigirt. Hingê hinek kes rabûn û li hember wî 
şahidiya derewîn dan û gotin: “Me bihîst ku vî 
mirovî got: “Ezê vê Perestgeha ku bi dest hatiye 
avakirin, hilweşînim û di sê rojan de ezê 
Perestgeheke din ava bikim ku bi dest nehatiye 
çêkirin.'” Lê dîsa jî şahidiya wan hevdû negirt. 
%9Serokkahîn rabû, li navendê rawesta û ji Îsa 
pirsî: “Ma tu bersîvê nadî? Ev çi şahidî ye ku 
evên ha li ser te didin?” *!'Lê Îsa tu tişt negot û 
deng nekir. Serokkahîn dîsa ji wî pirsî: “Ma tu 
Kurê Yê Pîroz Mesîh î?” Îsa got: “Ez im. Û hûnê 
bibînin ku Kurê Mirov li milê rastê yê hêza 
Xwedê rûniştî û li ser ewrên ezmanan tê.” 
?Hingê Serokkahîn cilên xwe çirandin û got: 
“Êdî çi hewcedariya me bi şahidan heye? Va ye, 
we çêrkirina* wî bihîst! Hûn çi dibêjin?” 
Hemûyan jî got ku ew ê kuştinê ye. *#“Hingê 
hinekan dest pê kir û tif kirin wî, rûyê wî 
nixamtin, dan ber kulman û Jê re gotin: “Ka 
pêxemberîtiyê bike!” Parêzgeran jî ew girt û dan 
ber sîleyan. 


Petrûs Îsa înkar dike 


86Gava Petrûs li jêr li hewşê bû, ji xizmetkarên 
Serokkahîn keçikek hat ba wî. *”Çaxê wê dît ku 
Petrûs xwe li ber êgir germ dike, çav lê zoq kirin 
û got: “Tu jî bi Îsayê Nisretî re bûyî.” Lê wî înkar 
kir û got: “Ez nizanim û fêm nakim ku tu çi 

dibêjî.” Piştre derket derveyî hewşê û dîk bang 
da. 9Gava ku keçika xizmetkar ew li wê derê dît, 
wê dîsa ji yên wê derê re got: “Ev mirov jî yek ji 
wan e.” "Lê Petrûs dîsa înkar kir. Demekê bi 
şûn de, yên ku li wir bûn ji Petrûs re gotin: “Bi 
rastî tu jî ji wan î, çimkî tu ji Celîlê yî.” ''Lê 
Petrûs dest bi nifiran kir, sond xwar û got: “Ez 
wî mirovê ku hûn li ser dipeyivin nas nakim.” 
7Di cih de dîk cara diduyan bang da. Û Petrûs 
gotina Îsa ya ku ji wî re gotibû anî bîra xwe: 
“Berî ku dîk du caran bang bide, tê sê caran min 
înkar bikî.” Li ser vê yekê dest pê kir û giriya. 


Îsa li ber dîwana Pîlato 


15 Serê sibê zû serekên kahînan bi rihsipî, 
Şerîetzan û hemû civîna giregiran re şêwirîn. Îsa 
girêdan û birin, dan destê Pîlato. 2Pîlato ji wî 
pirsî û got: “Ma tu padîşahê Cihûyan î?” Îsa 
bersîv da û got: “Erê, wek ku te got.” ! Serekên 
kahînan bi gelek tiştan ew sûcdar kirin. 4Pîlato 
dîsa ji wî pirsî û got: “Ma tu qet bersîvê nadî? 
Binihêre ku çiqas giliyê te dikin!” 5Lê Îsa êdî tu 
bersîv neda wî, wusa ku Pîlato şaş ma. 


Hukumê kuştina Îsa 


Îcar adet bû ku di her Cejina Derbasbûnê de 
walî girtiyekî ku gel dixwaze berde. 'Di nav ser- 
hildêrên ku di serhildanê de mêr kuştibûn, 
girtiyek bi navê Barabas hebû. *!Û elalet derket 
pêşberî walî, jê xwestin ku li gor adeta xwe bike. 

?Pîlato jî ji wan re got: “Ma hûn dixwazin ku ez ji 
bo we padîşahê Cihûyan berdim?” "Çimkî wî. 
dizanibû ku serekên kahînan ji ber çavnebariyê 
Îsa dane destê wî. !'Lê serekên kahînan hê bêtir 
nav di elaletê dan ku bixwazin Barabas ji bo wan 
bê berdan. '?Pîlato dîsa ji wan pirsî: “Naxwe ez çi 
bi wî kesî bikim, yê ku hûn jê re padîşahê 
Cihûyan dibêjin?” Ew qîriyan û gotin: “Wî xaç 
bike!” ““Pîlato ji wan pirsî: “Çima? Wî çi xerabî 
kiriye?” Lê ew hê bêtir qîriyan: “Wî xaç bike!” 
'5Pîlato xwest ku elaletê razî bike û Barabas ji 
wan re berda. Û Îsa da ber qamçiyan û da destê 
wan, da ku bê xaçkirin. 


Leşker tinazên xwe bi Îsa dikin 


'êHingê leşkeran ew bir hindurê qesrê, yanî 
hewşa qesra walî û hemû tabûra” leşkeran li ser 
civandin. '”Cilekî binefşî lê kirin û tacek ji 
stiriyan honandî danîn ser serê wî. '!Dest pê 
kirin silav danê û gotin: “Bijî padîşahê Cihûyan!” 
!?9Bi çîtikekî li serê wî xistin, tif kirin wî, çûn ser 
çokan û li ber wî xwe tewandin. 2Piştî pêtinaz- 
kirinê, cilê binefşî jê kirin, cilên wî lê kirin û 
birin derve ku wî xaç bikin. 

Xaçkirina Îsa 

2 Şimûnê ji Kûrênê -- ku bavê Skender û Rûfo 

bû -- ji zeviya xwe vedigeriya û di wir re derbas 


dibû. Leşkeran bi zorê xaça Îsa bi wî dan 
hilgirtin. 2Isa anîn wî cihê ku jê re Golgota dihat 

gotin, ku tê mana “Qoqê Serî”. 2??Şerab û mur 
tevlihevkirî danê, lê wî venexwar. 2Îsa xaçkirin û 
cilên wî bi pişk li xwe leva kirin, ka wê kî çi 
bistîne. 5Û saet di. nehê sibê de ew xaç kirin. 
2êNivîsa ku ew pê sûcdar dikirin weha bû: 
PADÎŞAHÊ CIHÛYAN. 2” Bi wî re du rêbir* jî xaçkirin; 
yek li milê wî yê rastê, yê din li milê wî yê çepê. 
28Bi vî awayî nivîsîna pîroz hat cih, ya ku dibêje: 
“Ew bi xerabkaran re hat hesêbkirin.” Yên ku 
di wir re derbas dibûn, serê xwe dihejandin, 
çêrî* Îsa dikirin û û digotin: “Ka teyê Perestgeh 
hilweşanda û di sê rojan de ava bikira! %Ji xaçê 
were xwarê û xwe rizgar bike!” ?'Bi vî awayî 
serekên kahînan û Şerîetzan jî di nav xwe de bi 
tinaz dipeyivîn û digotin: “Yên din rizgar kirin, lê 
nikare xwe rizgar bike! Bila niha padîşahê 
Îsraêlê Mesîh ji xaçê were xwarê, da ku em 
bibînin û bawer bikin.” Yên bi wî re hatibûn 
xaçkirin jî lê lome dikirin. 


Mirina Îsa 


Piştî nîvro saet ji diwanzdehan heta saet 
sisiyan tarî ket hemû erdê. %Û saet di sisiyan de 
Îsa bi dengekî bilind qîriya: “Êloyî, Êloyî, lama 
sabaxtanî?” ku tê mana: “Xwedayê min, Xwedayê 
min, te çima ez berdam?” 

% Gava hin ji yên ku li wir bûn ev bihîstin, gotin: 

“Binihêrin, ew gazî Êlyas dike.” *Yek ji wan bi 
lez çû avgirek hilda, bi sihikê* tije. kir, bi çîtikekî 
ve danî û dirêjî Îsa kir ku vexwe. Û got: “Bihêlin, 
em bibînin, ka Êlyas wê bê û wî bîne xwarê?” 

3' Îsa bi dengekî bilind qîriya û ruhê xwe da. 
% Hingê perda Perestgehê* ji serî heta binî çiriya 
û bû du perçe. #Sersedê* ku li pêşberî Îsa 
disekinî, gava dît ku Îsa çawa ruhê xwe da, got: 
“Bi rastî jî, ev mirov Kurê* Xwedê bû!” “Jinên 
ku ji dûr ve li vê yekê temaşe dikirin hebûn. 
Meryema Mejdelanî, Meryema diya Aqûbê ciwan 
û Yûsês û Seloma jî di nav wan de bûn. “'Dema 
ku Îsa li Celîlê bû, li pey wî diçûn û jê re xizmet 
dikirin. Ji van pê ve, gelek jinên din jî li wir 
hebûn ku bi Îsa re hatibûn Orşelîmê. 


Veşartina Îsa 


a Roja Amadekirinê, yanî roja beriya Şemiyê 
bû. Îcar gava bû êvar, 4! Ûsivê Arîmetyayî hat ku 
ew bi xwe endamekî civîna giregiran ê bi rûmet 
bû. Ew bi xwe jî li hêviya Padîşahiya Xwedê bû. 
Wî wêrî û çû ba Pîlato, laşê Îsa jê xwest. “Gava 
Pîlato bihîst ku Îsa ji xwe miriye, şaş ma. Gazî 
sersed* kir û jê pirsî: “Ma gelek wext di ser 
mirina wî re derbas bûye?” “Gava ji sersed hîn 
bû, laş da Ûsiv. “Wî cawekî keten kirî, laş anî 
xwarê, bi caw pêça û di goreke ku di latê de 
hatibû kolan veşart. Kevirek gêr kir ser deriyê 
gorê. ““Meryema Mejdelanî û Meryema diya 
Yûsês dîtin ku ew li ku derê hat veşartin. 


Vejîna Îsa 


16 Piştî roja" Şemiyê derbas bû, Meryema 
Mejdelanî, Meryema diya Aqûb û Seloma çûn 

bixûr* kirîn, da ku li laşê Îsa bidin. ?Roja heftiyê 
ya pêşî, serê sibê zû, wextê roj hilat ew hatin ser 
gorê. Wan ji hev re digot: “Kî wê ji bo me wî 
kevirê ku li ser deriyê gorê ye gêr bike?” 4Û gava 
ku li jorê nihêrtin, dîtin ku kevir ji cihê xwe 
hatiye gêrkirin. Kevir gelek mezin bû. Çaxê ku 
ketin hindurê gorê, dîtin ku li aliyê rastê xortekî 
xiftanê sipî wergirtî rûdine. Jin gelek şaş man. 
Wî jî ji wan re got: “Şaş nemînin! Hûn li Îsayê 
Nisretî yê ku hatibû xaçkirin digerin. Ew rabûye! 
Ew ne li vir e. Va ye cihê ku ew lê dirêjkirî bû. 
7Lê hûn herin, ji şagirtên wî re û ji Petrûs re bêjin: 
“Wek ku ji we re gotiye ewê beriya we here Celîlê, 
hûnê li wir wî bibînin.'” ?Jin jî derketin û ji gorê 
reviyan, çimkî şaş mabûn û dilerizîn. Ji kesî re 
jî tiştek negotin. Çimkî tirsê bi wan girtibû. 

Îcar çaxê Îsa roja pêşî ya heftiyê sibê zû vejiya", 
wî pêsî xwe nîşanî Meryema Mejdelanî da, ya ku 
heft cin jê wê derxistibûn. "Ew jî çû, xeber da 
wan ên ku bi Îsa re mabûn, ew ên ku şîn digirtin 
û digiriyan. !'Lê gava wan bihîst ku Îsa dijî û xwe 
nîşanî Meryemê daye, bawer nekirin. 

!2Piştî van tiştan wî xwe bi awayekî din nîşanî 
diduyan ji wan da ku diçûn derveyî bajêr. "Ew jî 
çûn xeber dan ên din. Lê bi gotina wan jî bawer 
nekirin. 


Îsa xwe nîşanî yanzdeh şagirtan dide 
û wan dişîne 


4Piştî vê yekê Îsa xwe nîşanî yanzdehan da, 
gava ku li ser sifrê rûniştibûn. Wî ji ber bêbawerî 

û serhişkiya wan ew dan şermê. Çimkî wan bi 
yên ku ew vejiyayî* dîtibûn, bawerî neanîbû. '!'Û 
wî ji wan re got: “Herin çar aliyên dinyayê û 
Mizgîniyê li hemû kesan belav bikin. '*Yê ku 
baweriyê bîne û bê imadkirin wê xilas bibe, lê yê 
ku baweriyê neyne wê bê hukumkirin. "Û ev 
nîşanên ha wê bi yên ku baweriyê tînin re bin: Bi 
navê min wê cinan derxin, bi zimanên nû wê 
bipeyivin, 'wê maran bi destê xwe bigirin û heke 
ew tiştên bi jehr jî vexwin, tu ziyanê nabînin. 
Ewê destê xwe deynin ser nexweşan û wê nexweş 
qenc bibin.” 


Îsa hildikişe ezmanan 


'?Îcar piştî ku Xudan Îsa bi wan re peyivî, 
hilkişiya ezmanan û li milê Xwedê yê rastê 
rûnişt. Şagirt jî çûn, li her cihî Mizgînî belav 
kirin. Xudan jî bi wan re dixebitî û bi wan nîşanên 
ku di pey de dihatin peyv erê dikir. 

